title: Trilateraalinen komissio

text: Järjestö perustettiin David Rockefellerin aloitteesta vuonna 1973, kun hänen ajatuksensa Japanin ottamisesta mukaan Bilderberg-kerhoon hylättiin. Ensimmäisen tapaamisen järjestämisessä Rockefellerillä oli apunaan Zbigniew Brzezinski sekä ihmisiä Brookings-instituutista, Ulkomaansuhteiden komissiosta ja Ford-säätiöstä (joista kaikki ovat Yhdysvaltalaisia ajatushautomoja). Ensimmäinen tapaaminen oli Tokiossa vuoden 1973 lokakuussa.


title: Trilateraalinen komissio

text: Jäsenet valitaan tietyissä määrällisissä suhteissa kolmelta alueelta (Eurooppa, Pohjois-Amerikka ja Aasia), joihin järjestön nimikin viittaa. Jäseniin kuuluvat yritysten toimitusjohtajia, suurten puolueiden poliitikkoja, huomattavia akateemikoita, yliopiston johtajia sekä ammattiyhdistysliikkeiden johtajia. Valtionsa hallitusten jäseneksi nousevat trilateraalisen komission jäsenet jäävät pois väliaikaisesti. Ennen vuotta 2000 Japani oli ainut Aasian maa, mutta nykyään jäseniä on myös muista Aasian maista sekä Oseaniasta. Pohjois-Amerikasta on 107 jäsentä (joista 85 yhdysvaltalaisia), Eurooppalaisia on 150, ja Aasian ja Oseanian edustajia on nykyään 117.Suomalaisia komission jäseniä ja kokouksiin osallistuneita:


title: Sinne, tänne ja takaisin

text: Ankalliskirjasto 3: Sinne, tänne ja takaisin on Sanoma Magazinesin julkaisema sarjakuva-albumi Carl Barksin seikkailuaiheisia Aku Ankka -tarinoita. Kirja esipuheen on laatinut Veikka Gustafsson. Tarinat on tehty vuosina 1945–1964.


title: Jalkapallon seurajoukkueiden maailmanmestaruuskilpailut 2006

text:
Vuonna 2006 jalkapallon seurajoukkueiden maailmanmestaruuskilpailut pidettiin tällä nimellä kolmannen kerran ja kaiken kaikkiaan maailmanmestaruus ratkaistiin seurajoukkueiden välillä 46. kerran. Turnaus pelattiin Japanissa ja siihen osallistuivat kuuden eri maanosan mestarit. Ottelukaupungit olivat Tokio, Jokohama ja Toyota. Mestaruuden vei brasilialainen Internacional, joka kukisti espanjalaisen FC Barcelonan finaalissa lukemin 1-0.Internacional - FC Barcelona 1-0 (0-0)
17.12 International Stadium, Jokohama


text: 82. Adriano (Iarley)


text: Yleisoä: 67128


text:
3 maalia
2 maalia
1 maali


title: Heini-Klopfer-Skiflugschanze

text: Heini-Klopfer-Skiflugschanze on lentomäki Oberstdorfissa Baijerin osavaltiossa Saksassa.


title: Heini-Klopfer-Skiflugschanze

text: Kun saksalaiset eivät saaneet osallistua vuoden 1948 Sankt Moritzin talviolympialaisiin, kolmen Oberstdorfilaisen mäkihyppääjän Sepp Weilerin, Heini Klopferin ja Toni Brutscherin keskuudessa heräsi ajatus oman suuren hyppyrimäen rakentamiseksi. Vuonna 1949 tehtiin rakennussopimukset ja uuden lentomäen rakennustyöt saatiin aloitettua Stillachtal -laaksoon. Lentomäen suunnittelivat Heini Klopfer ja Willi Huber. Vain viiden kuukauden rakentamisen jälkeen puinen vauhdinottotorni valmistui ja avajaisia saatiin viettää 2. helmikuuta 1950. Helmi- maaliskuun vaihteessa järjestettiin Oberstdorfissa ensimmäistä kertaa kansainvälinen Ski Flying Week -kilpailu, jossa 100 000 katsojaa todisti kolmen uuden maailmanennätyksen syntyä.


title: Heini-Klopfer-Skiflugschanze

text: Vuoden 1973 MM-kilpailuita varten vanha vauhdinottotorni purettiin turvallisuussyistä ja tilalle rakennettiin uusi betoninen torni. Heini Klopfer ei ollut enää todistamassa remonttia, koska hän kuoli 50-vuotiaana vuonna 1968. Hänen kunnioitukseksi lentomäki nimettiin hänen mukaansa. Sen jälkeen alastulorinnettä on kaivettu ja muotoiltu monta kertaa lentomäen suurentamiseksi. Suurin 1,1 miljoonaa euroa maksanut remontti tapahtui vuonna 2007 seuraavan vuoden 2008 MM-kilpailuita varten, jolloin hyppääjien lämpiötä suurrennettiin, asennettiin valaistus ja vauhtimäki remontoitiin viimeisimpien FIS:n vaatimuksien mukaiseksi.


title: Heini-Klopfer-Skiflugschanze

text: Vuonna 2016 lentomäkeä remontoitiin 11,6 miljoonalla eurolla vuoden 2018 MM-kilpailuja varten. Remontissa lentomäen keula rakennettiin kokonaan uudelleen seitsemän metriä taaemmaksi ja viisi metriä ylemmäksi, säilyttäen kuitenkin ainutlaatuisen tornin. K-piste siirtyi 185 metristä 200 metriin ja HS-pistettä siirrettiin 213 metristä 225 metriin. Myös tuomaritorni, hiihtohissi ja yleistä infrastruktuuria uusittiin.


title: Heini-Klopfer-Skiflugschanze

text: Nykyinen lentomäki on maailman neljänneksi suurin lentomäki ja sitä pidetään niistä turvallisimpana, koska metsä suojaa alastulorinnettä tuulelta. Paikalliset kutsuvat lentomäkeä ”Oberstdorfin liuskekivitorniksi”. Alastulorinteen vierustan hiihtohissi palvelee myös turisteja, joka vie tornin juurelle kilpailuiden aikana mäkihyppääjät. Tornin huipulle vie hissi, johon mahtuu 12 henkilöä. Tornin huipulta avautuu hulppeat näkymät ympäristöön ja siellä on kioski, lämmitelyhuone ja WC-tilat.


title: Henri Lefebvre

text: Henri Lefebvre (16. kesäkuuta 1901 – 29. kesäkuuta 1991) oli ranskalainen marxilainen sosiologi, intellektuelli ja filosofi, joka tunnetaan työstään dialektiikan, marxismin, arkielämän, kaupunkien ja sosiaalisen tilan parissa.


title: Henri Lefebvre

text: Lefebvre toimi sosiologian professorina Strasbourgin yliopistossa ja Nanterren yliopistossa Pariisissa. Hän kirjoitti ranskaksi, englanniksi ja saksaksi.


title: Internetilmiö

text: Internetilmiö (tunnettu myös nimityksellä internetmeemi, lyhyemmin meemi, ) viittaa Internetissä leviävään asiaan, joka saavuttaa toisinaan suuren suosion ja leviää nopeasti verkossa. Jotkut ilmiöstä ovat lyhytikäisiä, toiset pysyvät suosiossa vuosikausia. Hyvinkin vähäpätöiseltä vaikuttavat asiat, kuten kotitekoiset videoleikkeet, ovat voineet nousta internetissä arvaamatta hyvin suosituiksi.


title: Internetilmiö

text: Internetilmiöt ovat usein ihmisiä, kuvankäsittelyohjelmilla tehtyjä kuvia, flash-animaatioita tai musiikkivideoita. Periaatteessa kuitenkin mikä tahansa asia voi nousta suosituksi internet-ilmiöksi.


title: Internetilmiö

text: Meemikuvien levittäjä voi syyllistyä tekijänoikeusrikkomukseen, jos alkuperäisen kuvan tekijä ei ole antanut lupaa kuvan levittämiseen.


title: UAE Team Emirates

text: UAE Team Emirates (UCI-tunnus UAD) on italialaislähtöinen, vuodesta 2017 Yhdistyneisiin Arabiemiirikuntiin kirjattu maantiepyöräilyn ammattilaistalli. Talli syntyi Lampre- ja Saeco-tallien yhdistymisen seurauksena 2005. Lampre toimi joukkueen ykkössponsorina vuosina 2005–2016. Muina nimisponsoreina toimivat tuona aikana Caffita, Fondital, N.G.C., Farnese-Vini, ISD ja Merida. Kaudeksi 2017 tallin omistus siirtyi Yhdistyneisiin Arabiemiirikuntiin ja joukkueen nimeksi vaihtui UAE Team Emirates. Talli osallistuu UCI World Tour -sarjaan.


title: UAE Team Emirates

text: Tallissa on perinteisesti ajanut paljon italialaispyöräilijöitä. Se on ollut vahvasti mukana pyöräilyn suurissa ympäriajoissa, erityisesti Italian ympäriajossa. Tallin johtaja Giuseppe Saronni on entinen kilpapyöräilijä ja Italian ympäriajon voittaja..


title: UAE Team Emirates

text: Seurauksena Saeco-tallissa olleesta perinteestä, joukkue on tullut tunnetuksi erilaisista julkisuustempauksista. Vuoden 2005 Italian ympäriajossa talli järjesti mainoskampanjan, jossa esiintyivät tallin kapteenit Gilberto Simoni ja Damiano Cunego. Kilpailun lepopäivänä se päätti järjestää harjoitukset ja kuvaussession Monzan kilparadalla.


title: Itä-Saksan kansannousu

text: Itä-Saksan kansannousu oli työläisten järjestämä mielenosoitus Itä-Berliinissä kesäkuussa 1953. Syynä mielenosoitukseen olivat Saksan demokraattisen tasavallan hallituksen ja Saksan sosialistisen yhtenäisyyspuolueen (SED) 28. toukokuuta 1953 tekemä viisivuotissuunnitelman mukainen päätös tuotannon lisäämisestä 10 prosentilla ja palkkojen alentamisesta 10 prosentilla. Tällöin työläiset vaativat pidettäviksi vapaita vaaleja.


title: Itä-Saksan kansannousu

text: Kesäkuun 16. päivänä 60–80 rakennustyöläistä aloitti lakon eräällä Itä-Berliinin Stalinalleen varrella olleella työmaalla ja järjesti mielenosoitusmarssin sieltä Ulbrichtin hallitusrakennuksen eteen. Aluksi he osoittivat mieltään vain työnormien korottamista vastaan, mutta kun heidän mukaansa tuli lisää marssijoita, he alkoivat vaatia myös vapaita vaaleja ja presidentti Pieckin eroa.


title: Itä-Saksan kansannousu

text: Uudet tuotantovaatimukset kumottiin, mutta tästä huolimatta tilanne vaikeutui. Länsi-Berliinissä toimiva yhdysvaltalaisen miehitysvyöhykkeen radio tiedotti tapahtumista, mikä osaltaan edesauttoi mielenosoituksien leviämistä muualle Saksan demokraattiseen tasavaltaan.


title: Itä-Saksan kansannousu

text: Noin 100 000 mielenosoittajaa oli kokoontunut Itä-Berliiniin ja lukuisat ihmiset pitivät työnseisauksia ja protesteja teollisuuskeskuksissa ja Saksan demokraattisen tasavallan suurimmissa kaupungeissa. SED:n puoluevirkailijat perustivat omia pienempiä ryhmiä vastustamaan kansannousua. Kansanpoliisi pidätti monia mielenosoittajia. DDR:n hallitus päätti käyttää asevoimaa ja pyysi Neuvostoliitolta sotilaallista apua.


title: Itä-Saksan kansannousu

text: Neuvostoliitto puuttui tapahtumien kulkuun julistamalla 17. kesäkuuta 1953 maahan poikkeustilan. Neuvostoliitto käytti asevoimia tilanteen rauhoittamiseksi ja seurauksena kuoli kymmeniä ihmisiä. Vangittujen määrä nousi tuhansiin, kuolemanrangaistus palautettiin käyttöön ja pikaoikeus teloitti suuren määrän ihmisiä.


title: Itä-Saksan kansannousu

text: Saksan liittotasavallassa kansannousun vuosipäivää, 17. kesäkuuta, vietettiin vuoteen 1990 saakka vuosittain kansallisena muistopäivänä, jonka nimi oli "Saksan yhtenäisyyden päivä" (). Sen jälkeen, kun Saksat yhdistyivät lokakuussa 1990, on samannimistä juhlapäivää vietetty 3. lokakuuta.


title: Itä-Saksan kansannousu

text: Pian kansannousun jälkeen annettiin lisäksi Länsi-Berliinissä Brandenburger Torilta länteen johtavalle puistokadulle, "Charlottenburger Chaussee"lle uusi nimi Straße des 17. Juni.


title: Itä-Saksan kansannousu

text: Kuuluisa saksalainen runoilija Bertolt Brecht kuvasi runossaan kansannousun tapahtumia:


title: Itä-Saksan kansannousu

text:
"Kesäkuun 17. päivän kapinan jälkeen"
"kirjailijaliiton sihteeri jakoi"
"Stalinalleella lentolehtisiä."
"Niistä voitiin lukea, että kansa"
"oli menettänyt hallituksen luottamuksen,"
"ja että ainoastaan työtahdin kaksinkertaistaminen"
"saattaisi palauttaa sen."
"Eikö olisi yksinkertaisempaa,"
"että hallitus hajottaisi kansan"
"ja valitsisi tilalle uuden?"


title: Cannondale Pro Cycling Team

text: Cannondale Pro Cycling Team (UCI-tunnus CAN) oli italialainen maantiepyöräilyn ammattilaistalli. Vuonna 1999 perustetun tallin pääsponsorina oli vuoteen 2012 saakka nesteytettyjä kaasutuotteita valmistava italialainen Liquigas. Vuosina 2013–2014 pääsponsorina oli yhdysvaltalainen polkupyöränvalmistaja Cannondale.


title: Cannondale Pro Cycling Team

text: Joukkue osallistui aluksi kakkoskategorian kilpailuihin. Talli kuitenkin hiljalleen vahvisti asemaansa ja on kuulunut vuodesta 2005 lähtien UCI Pro -tason joukkueisiin. Vuosina 2005–2006 tallin toisena pääsponsorina oli Liquigasin ohella polkupyörävalmistaja Bianchi. Kaudella 2007 Cannondale korvasi Bianchin tallin pyörätoimittajana. Tämän myötä Cannondale teki paluun ProTour-sarjaan lopetettuaan Lampre-Caffita -tallin sponsoroinnin kauden 2005 lopussa. Kaudelle 2011 Cannondale tuli myös tallin toiseksi nimisponsoriksi ja 2013 pääsponsoriksi.


title: Cannondale Pro Cycling Team

text: Suomalainen Kjell Carlström ajoi Liquigas-tallissa vuosina 2005–2009.


title: SF-Blues (albumi)

text: SF-Blues on samannimisen blues-yhtyeen esikoisalbumi, joka julkaistiin huhtikuussa 2002.


Ihmisiin kohdistuvien vaikutusten arviointi (IVA) on prosessi, jossa arvioidaan ennalta päätöksen vaikutuksia ihmisten terveyteen ja hyvinvointiin. Arvioinnin kohteena voi olla hanke, suunnitelma, ohjelma tai mikä tahansa muu päätös. IVA yhdistää aiemmin erilliset terveysvaikutusten arvioinnin (TVA) ja sosiaalisten vaikutusten arvioinnin (SVA).


title: Ihmisiin kohdistuvien vaikutusten arviointi

text: IVA:ssa tarkastellaan vaihtoehtoisia ratkaisumalleja. Vaihtoehtojen käsittely selkiyttää tavoitteita, mahdollistaa ristiriitojen käsittelyn ja konkretisoi sitä, kuinka tavoitteet voidaan saavuttaa.


text: IVA toimii suunnittelun ja päätöksenteon työvälineenä. Se on monialainen prosessi, johon osallistuvat eri alojen asiantuntijat, työntekijät ja päättäjät. Mukana arvioinnissa ovat myös ne ihmiset tai ihmisryhmät, joihin päätöksellä saattaa olla vaikutuksia.


title: Joutomailla

text: Joutomailla on SF-Bluesin studioalbumi, joka julkaistiin 1. kesäkuuta 2005.


title: Paul de Man

text: Paul de Man (6. joulukuuta 1919 – 21. joulukuuta 1983) oli belgialaissyntyinen pääosin Yhdysvalloissa toiminut filosofi, dekonstruktionistinen kirjallisuuskriitikko ja -teoreetikko. Hän opetti Cornell-yliopistossa, Johns Hopkins -yliopistossa, Zürichin yliopistossa sekä Yalen yliopistossa. Hänen kuoltuaan saatiin selville, että hän oli kirjoittanut toisen maailmansodan aikana yli 200 artikkelia natsimieliseen lehteen, joissa hän oli puolustanut myös antisemitismiä. Tämä aiheutti skandaalin ja sai monet arvioimaan hänen töitään uudelleen.


title: ViolaWWW

text: ViolaWWW oli yksi ensimmäisistä WWW-selaimista ja yksi suosituimmista selaimista ennen Mosaicin julkaisua. Se toimi X Window Systemin alla Unixin kaltaisissa käyttöjärjestelmissä. Sen kehittäjä oli Pei-Yuan Wei Kalifornian yliopistossa, Berkeleyssä.


title: ViolaWWW

text: ViolaWWW:n ensimmäiset versiot, jotka tunnettiin vain nimellä Viola, eivät tukeneet Internetiä. Wei sai ajatuksen tehdä oman versionsa Applen HyperCard-hypertekstiohjelmasta. Viola 0.8 julkaistiin vuonna 1991. Vuonna 1992 Wei kuuli Tim Berners-Leen World Wide Web -projektista, ja muutti Violan WWW-selaimeksi, ja uudelleennimesi sen ViolaWWW:ksi.


title: ViolaWWW

text: ViolaWWW:ssä oli monia innovatiivisia, aikaansa edellä olevia ominaisuuksia, jotka standardoitiin vasta paljon myöhemmin. Se tuki asiakasohjelman puoleisia komentosarjoja, objektien upottamista sivuun, ja sivun ulkoasun muuttamista tyylitiedoston avulla.


title: ViolaWWW

text: ViolaWWW oli myös yhtenä kiistan kohteena Microsoftin ja Eolasin välisessä oikeusjutussa vuonna 2005. Eolas haastoi Microsoftin oikeuteen väittäen, että Internet Explorer käyttää Eolasin patentoimaa tekniikkaa objektien upottamiseksi WWW-sivuihin. Microsoft käytti ViolaWWW:tä osoittaakseen, että objektien upotusta oli tehty samalla tekniikalla jo ennen Eolasin patenttihakemusta.


title: Herofilos

text: Herofilos (, 335–280 eaa.) oli antiikin kreikkalainen lääkäri. Hän oli kotoisin Khalkedonista. Herofilos oli ensimmäinen, joka sijoitti ihmiskehon komentojärjestelmän aivoihin ja ymmärsi ihmisen hermorakenteen. Herofilos liitti tunteet ja aistit osaksi hermostoa.


title: Hierova tuoli

text: Hierova tuoli on tuolinomainen laite, joka käyttäen mekaniikkaa ja sitä ohjaavaa elektroniikkaa tuottaa käyttäjälleen parhaimmillaan ihmisen aikaansaamaa hierontaa vastaavan vaikutelman.


title: Hierova tuoli

text: Nichimu Inada valmisti ensimmäisen hierovan tuolin Japanissa vuonna 1962. Nichimu Inadan perustama hierovien tuolien valmistukseen keskittynyt yhtiö tuli tunnetuksi Japanissa nimellä Family ja myöhemmin maailmalla nimellä Family Inada. Nykyään Nichimu Inada on 66-vuotiaana Family Inadan hallituksen puheenjohtaja.


title: Hierova tuoli

text: Ensimmäinen hierova tuoli oli teknisesti alkeellinen verrattuna tämän päivän tuoleihin. Vuonna 1971 esiteltiin ensimmäiset tuolit, joissa oli aikaansaatu kunnolliset puristusotteet sekä rytmitettyjä otteita. Myöhemmin otevalikoimat ja hierontamuodot ovat merkittävästi lisääntyneet ohjauselektroniikan ja sähkömoottoreiden kehittymisen myötä. Vuonna 1999 tapahtui ehkä merkittävin muutos, kun Family Inada esitteli ensimmäisen kerran infrapunapohjaisen teknologian, jolla voidaan suorittaa hieronnan automaattinen mitoittaminen käyttäjän kehonmallin mukaan. Infrapunatunnistimien avulla Inada käy kehon läpi kartoittaen ongelmakohdat ja shiatsupisteet, minkä jälkeen kehittyneet tietokoneohjelmat muokkaavat hierontaohjelmia siten, että ongelma-alueet ja shiatsupisteet tulevat mahdollisimman hyvin huomioitua, ja näin saadaan aikaan paras hoitovaste. Japanissa Inadan tuoleilla on lääketieteellisen hoitotuotteen status – myös Yhdysvalloissa FDA (Food and Drug Administration) myönsi Inadan tuolille lääketieteellisen laitteen statuksen vuonna 2001.


title: Hierova tuoli

text: Myös Panasonic ja Sanyo ovat esitelleet omia automaattisia hieronnan mitoitusjärjestelmiä. Pisimmälle vietynä automaattiset kehonmallin mukautumisjärjestelmät löytyvät nykyään Sanyon tuoleista, joiden käyttämä, valheenpaljastuskoneista peräisin oleva biofeedback-teknologia mahdollistaa ei pelkästään käyttäjän mittojen vaan myös ongelmakohtien mukaan automaattisesti säätyvän hieronnan. Näissä tuoleissa herkät sensorit reagoivat sydämen sykkeen ja ihon sähkönjohtuvuuden muutoksiin. Pienikin kiputila aiheuttaa elimistössä reaktion, joka on riittävän herkillä sensoreilla havaittavissa.


title: Hierova tuoli

text: Hierovat tuolit koostuvat ilmanpainetoimisista tyyny-yksiköistä sekä sähkömoottoriohjatuista rullista. Jalkojen ja käsien hieronta toteutetaan kalliimmissa malleissa ilmanpainepohjaisesti ja halvemmissa malleissa sähkömoottoreilla. Selän alueen hieronta on rullapohjaista, jolloin yleisimmin selän alueella käytetään neljää rullaa. Korkeateknologisten tuolimallien sähkömoottorit ja niiden nopeussäätimet ovat pitkälle kehitettyjä ja mahdollistavat tarkan sekä monipuolisen mekaniikan.


title: Hierova tuoli

text: Keskeinen eri tuoleja erottava ominaisuus on se, kuinka ne pystyvät mukautumaan eri käyttäjien tarpeisiin. Tällöin kehonmallinnusominaisuudet ovat keskeisiä tekijöitä. Korkeateknolgisten mallien teknologia kykenee automaattiseen mitoitukseen toisin kuin halpatuotantomallien. Korkeateknologisten mallien mukautuvien mitoitusjärjestelmien sijaan halpatuotantomallien ohjaus perustuu muutamaan valmiiseen kehomalliin, mikä tarkoittaa käytännössä sitä, että jos käyttäjän keho ei satu olemaan mallin mukainen, niin hieronta kohdistuu täysin väärille alueille, mikä voi aiheuttaa pahimmillaan vahinkoa käyttäjälle.


title: Hierova tuoli

text: Hierovat tuolit ovat nykyään niin ammattikäytössä kuin yksityishenkilöillä. Hierovia tuoleja voidaan käyttää esimerkiksi fysioterapeuttisten hoitojen edellä tai työpaikoilla, joissa staattinen lihaskuormitus on suuri. Tyypillisiä esimerkkejä tällaisissa työpaikoissa olevista ihmisistä ovat näyttöpäätetyöntekijät tai seisomatyötä tekevät.


title: Hierova tuoli

text: Maailmalla on hyvin erityyppisiä hierovien tuolien valmistajia. Korkeateknologisiin valmistajiin, joilla on omaa tuotekehitystä ja jotka pystyvät tuottamaan edistyksellisiä ominaisuuksia, voidaan lukea Family Inada, Panasonic, Sanyo ja Fuji Medical. Halpatuotantomalleja on markkinoilla lukuisilla eri tuotemerkeillä, ja pääasiassa nämä tuolit tuotetaan samoilla tehtailla Kiinassa.


title: Hierova tuoli

text: Suomessa on edustettuna merkkivalmistajista Family Inada, Fuji Medical, Panasonic ja Sanyo. Halpatuotantomalleja löytyy markkinoilta useilla eri nimillä. Laadukkaiden tuolien hinnat liikkuvat usein 4000 - 15 000 euron hintahaarukassa, kun taas halpamalleja on saatavilla 1000 - 3000 euron hintahaarukassa. Kalleimmat hierovat tuolit valmistetaan asiakkaan toiveiden mukaan mittatilaustyönä. Suomessa hierovat tuolit ovat vielä verraten uusia, ja niitä ei ole myöskään näkynyt juuri esiteltynä mediassa muutamia poikkeuksia lukuun ottamatta, kuten "Tekniikan Maailma" 21/06.


title: Eddie Cheever

text: Eddie McKay Cheever, Jr. (s. 10. tammikuuta 1958 Phoenix, Arizona, Yhdysvallat) on yhdysvaltalainen kilpa-autoilija, joka kilpaili melkein kolmekymmentä vuotta erilaisissa luokissa, kuten Formula 1:ssä, CARTissa ja Indy Racing Leaguessa eli IRL:ssä. Nykyään hän omistaa IRL-tallin. Cheever osallistui 143 Formula 1 -sarjan Grand Prix -kilpailuun ja starttasi niistä 132:een. Tämä on enemmän kuin kenelläkään muulla yhdysvaltalaisella kuljettajalla. Hän ajoi yhteensä yhdeksässä eri tallissa kaudesta 1978 kauteen 1989. Vuonna 1997 hän perusti oman IRL-tallin, ja voitti Indianapolis 500 -kilpailun vuonna 1998 ajaen tallinsa autoa.


title: Eddie Cheever

text: Cheever syntyi Phoenixissa, Arizonassa, mutta asui lapsena Roomassa. Hän kiinnostui moottoriurheilusta kahdeksan vuoden iässä, kun hänen isänsä vei hänet urheiluautokilpailuun Monzaan. Hän alkoi pian ajaa kartingia, ja voitti sekä Italian että Euroopan karting-mestaruuden 15 vuoden iässä. Hän uurasti Euroopan karting-luokista korkeammilla tasoille, ja ajoi yhdysvaltalaisen Danny Sullivanin tallikaverina Formula 3 -sarjassa. Tämän lisäksi hän ajoi Formula 2 -sarjassa tallipäällikkönään Ron Dennis.


title: Eddie Cheever

text: Cheever teki debyyttinsä F1-sarjassa 20 vuoden iässä vuonna 1978. Karsiuduttuaan Argentiinan Grand Prix'sta hän onnistui pääsemään lähtöruudukkoon Etelä-Afrikan Grand Prix'ssa. Hän kuitenkin joutui keskeyttämään moottoririkon takia vain kahdeksan kierroksen jälkeen. Kaksi kautta myöhemmin hänestä tuli Osella-tallin säännöllinen kuljettaja. Hän ajoi vain kerran maaliin asti kymmenessä kilpailussa. Jatkuvien tallivaihtojen avulla Cheever yritti onnistua karsiutua aika-ajoista itse kilpailuun. Tämän ansiosta hän onnistui ajamaan viidesti pisteillä Tyrrell-tallilla vuonna 1981, ja kolmasti palkintosijalle Ligier-tallilla seuraavalla kaudella. Tähän sisältyi toinen sija Detroitissa ajetusta Itä-Yhdysvaltain Grand Prix'sta.


title: Eddie Cheever

text: Kausi 1983 osoittautui Cheeverin F1-uran kohokohdaksi. Hän siirtyi Renault-talliin ranskalaisen Alain Prostin tallikaveriksi. He olivat molemmat suosikkeja kauden maailmanmestariksi. Cheever ajoi hyvin tukien tallin ykköskuljettajaa Prostia. Cheever onnistui saalistamaan neljä palkintosijaa ja 22 MM-pistettä, mutta sekä kuljettajien että valmistajien mestaruus jäivät Renault'lta saavuttamatta. Renault päätti tämän seurauksena vaihtaa molemmat kuljettajansa pois. Kuutena seuraavana kautena Cheever ei enää päässyt ajamaan yhtä kilpailukykyistä autoa. Hänen viimeinen palkintosijansa tuli Yhdysvaltain Grand Prix'sta kaudella 1989. Kilpailu oli viimeinen Yhdysvaltain Grand Prix, jossa ajoi yhdysvaltalainen kuljettaja, ennen Scott Speedia kaudella 2006.


title: Eddie Cheever

text: Kaiken kaikkiaan Cheever osallistui 143 Grand Prix -kilpailuun, saavutti 9 palkintosijaa ja 70 MM-pistettä. Yhtään voittoa Cheever ei kuitenkaan F1-sarjassa saavuttanut. Hän onkin sijalla 5 kuljettajissa, joilla on eniten kilpailuja ilman voittoja.


title: Eddie Cheever

text: Vuodesta 1986 vuoteen 1988, samalla kun hän ajoi F1:ssä, hän voitti kymmenen urheiluautokilpailua Jaguarilla. Vuonna 1990 hän siirtyi Yhdysvaltoihin ajamaan Chip Ganassi Racing -talliin CART-sarjaan. Hänen ensimmäisessä osallistumisessaan, joka oli Indianapolis 500, hän sijoittui kahdeksanneksi. Hänet nimettiin vuoden tulokkaaksi. Vuonna 1992 hän starttasi toisesta ruudusta ja sijoittui kilpailussa neljänneksi. Yhteensä hän saavutti sarjassa neljä palkintosijaa, mutta ei koskaan voittanut. Ajaessaan A.J. Foyt'lla Nazarethin kilpailussa vuonna 1995 Cheever oli lähimpänä voittoa. Hän johti kilpailua viimeisellä kierroksella, mutta hänen autostaan loppui polttoaine.


title: Eddie Cheever

text: Vuonna 1996 Indy Racing League perustettiin, ja Cheever siirtyi sinne CARTista. Kauden 1996 kaksi ensimmäistä kilpailua Cheever ajoi Team Menardilla. Indianapolis 500 -kilpailussa samaisella kaudella hän ajoi siihen mennessä nopeimman kierrosajan ikinä. Myöhemmin hän perusti oman tallinsa, Cheever Racingin. Cheever itse ajoi tallissaan.


title: Eddie Cheever

text: Vuonna 1998 kaikki osaset loksahtivat paikalleen, kun Cheever onnistui voittamaan uransa suurimman voiton sekä kuljettajana että valmistajana. Hän starttasi kilpailuun ruudusta 17, ja johti 76 kierrosta 200:sta, voittaen Indianapolis 500 -kilpailun. Hänen tallinsa (aktiivinen heinäkuuhun 2006 asti) ajatti autojaan kuljettajinaan Alex Barron ja Patrick Carpentier vuonna 2005. Cheever oli ripustanut kypäränsä naulakkoon vuonna 2002, mutta kilpaili satunnaisesti erilaisissa kilpailuissa. Cheever ilmoitti 21. helmikuuta palaavansa eläkkeeltä, ja kilpailevansa IRL:ssä omalla autollaan neljässä ensimmäisessä kilpailussa. Tähän sisältyi myös Indianapolis 500. Cheever sulki tallinsa kahdeksannen kilpailun jälkeen sponsorien puutteen vuoksi.


title: Eddie Cheever

text: Cheever kilpaili GP Masters -sarjassa, johon yli 45-vuotiaat entiset Formula 1 -kuljettajat saavat osallistua. Sarjan ensimmäisessä kilpailussa Kyalamin radalla Etelä-Afrikassa Cheever sijoittui kahdeksanneksi. Tämän lisäksi hän sijoittui toisessa GP Masters -sarjan kilpailussa Qatarissa, 29. huhtikuuta 2006, neljänneksi.


title: Eddie Cheever

text: Cheever onnistui voittamaan 13. elokuuta 2006 ajetun sateisen kilpailun Silverstone Circuitilla, Englannissa.


title: Thomas Ganswindt

text: Thomas Ganswindt (s. 18. marraskuuta 1960 Oberhausen) on saksalainen teollisuusjohtaja. Hän opiskeli koneenrakennusta Ruhr-Universitätissa Bochumissa. Vuonna 1987 hän siirtyi työskentelemään Berliiniin Fraunhofe-Institutiin. Vuodesta 1987 hän on ollut Siemens-yhtymän palveluksessa, myöhemmin viestintäjohtajana ja kuului myös konsernin keskusjohtoon 2004. Hän oli siirtymässä Siemensiltä Luxemburgiin, mutta hänet pidätettiin lahjontaepäilyjen takia joulukuussa 2006. Oikeudenkäynti alkoi vuonna 2011.


title: Giovani dos Santos

text: Giovani Alex dos Santos Ramírez eli Giovani (s. 11. toukokuuta 1989 Monterrey, Nuevo León, Meksiko) on meksikolainen jalkapalloilija, joka edustaa yhdysvaltalaista Los Angeles Galaxyä. Hänellä on myös Espanjan kansalaisuus. Hän on pelannut Meksikon maajoukkueessa 107 ottelua ja tehnyt niissä 19 maalia.


title: Giovani dos Santos

text: Giovani siirtyi Monterreyn junioreista Espanjaan katalonialaisseura Barcelonan riveihin vuonna 2002. Hän tuli ensimmäisen kerran jalkapalloilevan maailman tietoon edustaessaan Meksikoa vuonna 2005 Perussa pidetyissä alle 17-vuotiaiden MM-kilpailuissa. Meksiko voitti kultaa ja Giovani valittiin turnauksen toiseksi parhaaksi pelaajaksi. Turnauksen aikana Giovani pelasi hyökkääjän paikalla, mutta seurajoukkueessaan, varsinkin uran edetessä, hänen on sanottu tuleva sopeutumaan paremmin hyökkääväksi keskikenttäpelaajaksi.


title: Giovani dos Santos

text: Kaudella 2006–2007 Giovani pelasi Barcelonan B-joukkueessa Espanjan kolmanneksi korkeimmalla sarjatasolla Segunda División B:ssä. Kesällä 2007 hän osallistui alle 20-vuotiaiden MM-kilpailuihin, joiden kolmanneksi parhaaksi pelaajaksi hänet valittiin.


title: Giovani dos Santos

text: Kaudeksi 2007–2008 Giovani nousi joukkuetoverinsa Bojanin kanssa Barcelonan edustusjoukkueeseen. Hän pelasi kauden aikana 28 Espanjan pääsarjan Primera Divisiónin ottelussa ja teki hattutempun kauden viimeisessä ottelussa Real Murciaa vastaan. Hän sai peliaikaa myös Espanjan cupissa ja Mestarien liigassa.


title: Giovani dos Santos

text: Kesällä 2008 Giovani siirtyi englantilaisen Tottenham Hotspurin riveihin. Dos Santoksen hankki Tottenhamiin, Tottenhamin silloinen manageri Juande Ramos. Hotspur maksoi Barcelonalle kuuden miljoonan euron siirtokorvauksen, ja riippuen Giovanin pelaamista otteluista summa voi lopulta nousta 11 miljoonaan euroon.


title: Giovani dos Santos

text: Ura Tottenhamissa alkoi hyvin, sillä dos Santos pääsi pelaamaan sekä Valioliigaa, Englannin liigacuppia, että UEFA cuppia. Nilkan vääntyminen lokakuussa kuitenkin katkaisi lupaavan alun. 14. joulukuuta 2008 Giovani kertoi Skysportille aloittaneensa kevyen harjoittelun nilkan kuntouttamisen jälkeen ja toivoi palaavansa joukkueen harjoituksiin jo täysipäiväisesti viikon kuluttua. Myös Tottenhamin manageri oli vahtunut Juande Ramosista Harry Redknappiin.


title: Giovani dos Santos

text: Tammikuun 2009 alussa meksikolainen jalkapallojoukkue Chivas Guadalajara oli useasti ottanut yhteyttä Tottenhamiin dos Santoksen mahdollisesta siirtymisestä Chivasiin. Dos Santosin tilannetta vielä tuolloin vaikeutti fakta, ettei hän ollut Redknappin pitkän ajan suunnitelmissa mukana.


title: Giovani dos Santos

text: 13. maaliskuuta 2009 dos Santos liittyi loppukauden mittaiselle lainalle Englannin Mestaruussarjan Ipswich Towniin. Hän pääsi heti ensimmäisessä pelissä kentälle kun hän korvasi Readingia vastaan pelatussa ottelussa Jonathan Steadin 71:nnen minuutin kohdalla. Jo toisessa ottelussaan Giovani teki ensimmäisen maalinsa Ipswichissä. Kolmannessa ottelussaan dos Santos loukkaantui ja hänet otettiin vaihtoon 25:nnellä minuutilla. Vamma osoittautui nivusvammaksi ja johtui aikaisemmasta pelaamattomuudesta. 26. heinäkuuta 2009 dos Santos valittiin CONCACAF Gold Cupin arvokkaimmaksi pelaajaksi, kun Meksiko voitti CONCACAF Gold Cupin mestaruuden. Giovani teki turnauksessa kaksi maalia, joista toisen Yhdysvaltoja vastaan turnauksen finaalissa, joka päättyi Meksikon 5–0-voittoon. Dos Santosin joukkuekaveri Miguel Sabah voitti Gold Cupin kultaisen kengän.


title: Giovani dos Santos

text: Tammikuussa 2010 dos Santos liittyi Turkin superliigan Galatasaray SK:n vahvuuteen loppukauden mittaisella lainasopimuksella Tottenhamista. Galatasaraylla oli optio hankkia pysyvästi dos Santos joukkueeseen lainan aikana. Galatasarayn valmentajana toimi Frank Rijkaard, dos Santosin entinen valmentaja FC Barcelonasta.


title: Giovani dos Santos

text: Dos Santos valittiin Meksikon MM-kisamiehistöön vuoden 2010 MM-kisoihin. Meksiko eteni alkulohkosta jatkoon, mutta tie katkesi tappioon Argentiinalle neljännesvälierissä. Dos Santosin osalta kisat olivat onnistuneet, sillä hän sijoittui toiseksi kisojen nuori pelaaja -äänestyksessä, jonka voitti Thomas Müller.


title: Giovani dos Santos

text: Syksyllä vähälle peliajalle jäänyt Giovani lähti 31. tammikuuta 2011 lainalle Espanjan Primera Divisiónissa pelaavaan Racing Santanderiin. Dos Santos teki debyyttinsä Racingissa 5. helmikuuta 1–1-tasapelissä Real Zaragozaa vastaan.Primera División - 10/11 transfermarkt.co.uk Viitattu 10.1.2014. Ensimmäisen maalinsa hän teki Villarrealia vastaan 2–2 päättyneessä ottelussa 27. helmikuuta.Primera División - 10/11 transfermarkt.co.uk Viitattu 10.1.2014. Kevään aikana Dos Santos onnistui maalinteossa myös Real Sociedadia ja Espanyolia vastaan.Primera División - 10/11 transfermarkt.co.uk Viitattu 10.1.2014. Hérculesia vastaan Giovani osui kahdesti, kun Racing haki vierasvoiton 2–3.Primera División - 10/11 transfermarkt.co.uk Viitattu 10.1.2014.


title: Giovani dos Santos

text: Onnistuneen Racing-lainan jälkeen Giovani sai kutsun Meksikon joukkueeseen Gold Cupiin 2011. Meksiko voitti oman alkulohkonsa ja lohkon toisessa ottelussa Kuubaa vastaan Dos Santos teki kaksi maalia 5–0-voitossa. Meksiko eteni aina finaaliin asti, jossa se kohtasi USA:n. Meksiko käänsi toisen jakson aikana 2–0-tappioaseman 2–4-voitoksi. Giovani viimeisteli Meksikon neljännen maalin, joka palkittiin kisojen hienoimpana osumana.


title: Giovani dos Santos

text: Gold Cup -mestaruushuuman jälkeen Dos Santos palasi jälleen Englantiin ja Tottenhamiin. Peliaika jäi kuitenkin vähäiseksi myös kaudella 2011–2012 ja Dos Santos nähtiin kentällä vain seitsemässä Valioliiga-ottelussa.


title: Giovani dos Santos

text: Kesällä 2012 Dos Santos siirtyi Espanjaan pysyvällä siirrolla, kun hän teki neljän vuoden sopimuksen Mallorcan kanssa. Mallorcassa hän pelasi 29 liigaottelua, joissa hän teki 6 maalia ja syötti myös kuusi maalia, kun Mallorca putosi kauden päätteeksi Segunda Divisióniin. Hän teki debyyttinsä Mallorcan paidassa 22. lokakuuta 2012 pelatussa Primera Divisiónin 8. kierroksen ottelussa Sevillaa vastaan, jossa hän syötti Mallorcan molemmat maalit 2-3-tappiossa.Primera División 2012/13 transfermarkt.co.uk Viitattu 10.1.2014. Ensimmäisen maalinsa seuralle hän teki 18. tammikuuta 2013 2-3-tappiossa Espanyolille.Primera División 2012/13 transfermarkt.co.uk Viitattu 10.1.2014. Hän teki maalin kauden päätöskierroksella 1. kesäkuuta tehden Mallorcan 3-1-maalin 4-2-voitossa Real Valladolidista.


title: Giovani dos Santos

text: Kesällä 2013 hän siirtyi Segunda Divisióniin pudonneesta RCD Mallorcasta takaisin Espanjan pääsarjaan Villarrealin riveihin 4-vuotisella sopimuksella.


title: Giovani dos Santos

text: Giovanin brasilialainen isä Gerardo dos Santos, joka tunnetaan paremmin nimellä Zizinho, oli aikanaan myös jalkapalloilija. Hän pelasi muun muassa meksikolaisissa Américan ja Monterreyn joukkueissa 1980-luvun lopulla. Myöhemmin Gerardo perusti jalkapallokoulun lapsille Meksikoon. Kyseisessä koulussa myös Giovani aloitti jalkapalloilun. Tätä ennen isä oli mennyt naimisiin meksikolaisen Liliana Ramírezin kanssa. Pari sai Giovanin lisäksi kaksi lasta: hänen isoveljen Ederin sekä kuopuksen Jonathanin, joka on myös pelannut FC Barcelonan junioreissa.


title: Aasian kisat 2006

text: 15. Aasian kisat (Asiadit) alkoivat Qatarin Dohassa 1. joulukuuta 2006 ja päättyivät 15. joulukuuta 2006. Tätä ennen kisat oli järjestetty vain kerran Länsi-Aasiassa: vuoden 1974 kisat järjestettiin Teheranissa, Iranissa. Kilpailuissa oli yhteensä 45 eri urheilumuotoa ja niihin osallistui noin 10 500 urheilijaa.


title: Aasian kisat 2006

text:
Kaikki 45 Aasian olympiakomitean (OCA) jäsenvaltiota osallistuivat kilpailuihin. Suluissa oleva numero kertoo maan lähettämän joukkuen koon.
Kilpailut saivat ikävän käänteen kun korealainen kenttäratsastaja Kim Hyung-chil menehtyi pudottuaan hevosensa selästä sateessa järjestetyn kestävyyskilpailun aikana. Onnettomuus tapahtui kolmipäiväisen kilpailun 8. etapilla 7. joulukuuta. Hyung-chil jäi kaatuneen hevosensa alle. Hänet kuljetettiin välittömästi sairaalaan. Kilpailujen organisaatio vahvisti kuolemantapauksen.


title: Aasian kisat 2006

text: Etelä-Korean olympiakomitean puheenjohtajan Kim Jung Kilin mukaan Hyung-chilin ratsu kaatui liukastumisen seurauksena. Etelä-Korean viranomaiset pyysivät tapahtuman johdosta selvitystä kilpailuorganisaatiolta.


title: Aasian kisat 2006

text: Kyseessä oli kahdeksas vuoden 2006 Aasian kisoihin liittyvä kuolemantapaus ja ensimmäinen, jossa uhrina oli urheilija.


title: Aasian kisat 2006

text: Vuoden 2006 Aasian kisoissa kilpailtiin yhteensä 45 eri lajissa:


title: Maruzzella – Eurooppalaisia suosikkeja 1950-luvulta

text: Maruzzella - Eurooppalaisia suosikkeja 1950-luvulta on vuonna 1995 julkaistu kokoelma-albumi, joka sisältää alkuperäisesityksinä 50-luvun suuria suosikkikappaleita. Kaikki ovat koristaneet Suomen levytilastoja ja soineet ahkerasti Lauantain toivotut levyt -ohjelmassa. Jokainen kappale on myös saanut suomalaisen asun.


text: Viisikymmenluvun puolivälissä alkoi Suomessa varsinainen italialaisten iskelmien kausi, joka osin johtui italialaisen elokuvan samanaikaisesta noususta. Se jopa jätti varjoonsa samaan aikaan nousseen Rock and roll -buumin. Tosin italialaiset iskelmät olivat laajalti kansainvälisestikin suosittuja tuohon aikaan.


text:
Levy on Radio Suomen tuotantoa (Tero Heinänen ja Pekka Gronow), alkuperäiset levytykset ovat peräisin Yleisradion äänilevystöstä.
CD-levy RSCD 1001 (Radio Suomi, 1995)


title: Rastatt

text: Rastatt tarkoittaa seuraavia:


title: Frédéric Antonetti

text: Frédéric Antonetti (s. 19. elokuuta 1961) on ranskalainen jalkapallovalmentaja ja entinen pelaaja. Kesäkuusta 2018 lähtien hän on toiminut FC Metzin päävalmentajana.


title: Frédéric Antonetti

text: Antonetti on valmennusurallaan tullut tunnetuksi värikkäänä persoonana, joka ei kaihda antaa välillä tiukkojakin lausuntoja. Hän aloitti valmennusuransa korsikalaisen SC Bastian juniorivalmentajana 1990 ja siirtyi seuran edustusjoukkueen peräsimeen 1994. Antonettin johdolla Bastia eteni heti kaudella 1994/95 Coupe de la Liguen finaaliin, jossa tuli kuitenkin tappio. Bastia pelasi Antonettin johdolla hyvin ja kaudella 1996/97 se oli myös mukana Intertoto Cupissa ja sen finaaliotteluissa.


title: Frédéric Antonetti

text: Antonetti jätti Bastian vuonna 1998 ja siirtyi Japaniin Gamba Osakan päävalmentajaksi. Vuoden visiitin jälkeen hän palasi Ranskaan ja toimi kahden kauden ajan SC Bastian päävalmentajana. Lokakuussa 2001 hän siirtyi AS Saint-Étienneen. Hänen johdollaan seura juhli kaudella 2003/04 Ligue 2:den voittoa ja nousua pääsarjatasolle. Kauden jälkeen värikäs ja sanavalmis Antonetti joutui kuitenkin väistymään riitauduttuaan "Les Vertsin" seurajohdon kanssa.


title: Frédéric Antonetti

text: Heinäkuussa 2005 hän siirtyi OGC Nicen päävalmentajaksi. Debyyttikausi toi heti Coupe de la Liguen finaalipaikan ja hyvät sijoitukset Ligue 1:ssä ovat tuoneet pienellä budjetilla operoivalle Antonettille mainetta Ranskan maalla. Kaudella 2008/09 Antonetti on yhdessä Eric Geretsin (Olympique de Marseille) ja Laurent Blancin (FC Girondins de Bordeaux) kanssa ehdolla Liguen parhaaksi valmentajaksi. Toukokuussa 2009 hän ilmoitti jättävänsä OGC:n kauden jälkeen.


title: Frédéric Antonetti

text: Kesäkuussa 2009 Antonetti teki sopimuksen Stade Rennes'n kanssa. Debyyttikausi bretagnelaisseurassa sujui nihkeästi ja seura sijoittui vasta yhdeksänneksi. Kaudella 2010/11 Rennes omaksui jo paremmin Antonettin pelitavan ja joukkue on taistellut Mestarien liigaan oikeuttavista sijoista läpi kauden. Huhtikuussa 2011 hän allekirjoitti kesään 2013 ulottuvan jatkosopimuksen Rennes'n kanssa. Kausi 2012/13 jäi Antonettin viimeiseksi Rennes'ssä. Joukkue ei kyennyt taistelemaan kärkisijoista, vaan kausi päättyi vasta sijalle 13. Sijoitus oli seuran huonoin sitten kauden 2002/03. Seura ilmoitti jo keväällä ettei se jatka Antonettin sopimusta kauden jälkeen.


title: Frédéric Antonetti

text: Marraskuussa 2015 Antonetti palasi valmennustehtäviin, kun Ligue 1:n häntäpäähän vajonnut Lille OSC palkkasi hänet uudeksi päävalmentajaksi. Antonettin johdolla LOSC paransi otteitaan ja hävisi vain neljä liigaottelua. Lopulta LOSC kipusi sarjataulukossa viidenneksi ja selvitti tiensä Eurooppa-liigan karsintoihin kaudelle 2016/17. Antonetti luotsasi seuran myös ensimmäistä kertaa Coupe de la Liguen finaaliin, mutta PSG vei pokaalin 2–1 jatkoaikavoitolla. Antonettille finaalitappio oli jo valmennusuran kolmas. Kauden jälkeen LOSC teki Antonettin kanssa vuoteen 2020 ulottuvan jatkosopimuksen.


title: Frédéric Antonetti

text: Kausi 2016/17 alkoi LOSC:n osalta mollivoittoisesti. Joukkue laahusti Ranskan liigan häntäpäässä ja vajosi putoamisviivan alapuolelle. Lopulta Antonettin sopimus purettiin marraskuun loppupuolella 2016, kun LOSC oli juuttunut liigassa sijalle 19.


title: Frédéric Antonetti

text: Toukokuun lopussa 2018 Antonetti teki kolmivuotisen sopimuksen Ligue 2:een pudonneen FC Metzin kanssa.


title: Todd Bertuzzi

text: Todd Bertuzzi (s. 2. helmikuuta 1975 Sudbury, Ontario) on kanadalainen ammattilaisuransa päättänyt jääkiekkoilija. Hän pelasi NHL-liigassa 18 kauden aikana 1 159 ottelua, joissa hän saavutti yhteensä 1 478 jäähyminuuttia.


title: Todd Bertuzzi

text: Bertuzzi pelasi junioriuransa OHL-liigan Guelph Stormissa ja oli New York Islandersin ensimmäisen kierroksen varaus vuonna . Vuonna 1998 Bertuzzi siirtyi pelaajakaupassa Bryan McCaben kanssa Islandersista Vancouver Canucksiin vaihdossa Trevor Lindeniin. Vancouverissa Bertuzzi muodosti Markus Näslundin ja Brendan Morrisonin kanssa tehokkaan hyökkäysketjun ja kausi 2002–2003 olikin Bertuzzin uran tähänastisesti tehokkain, kun hän teki 82 ottelussa 46 maalia ja 97 pistettä.


title: Todd Bertuzzi

text: 8. maaliskuuta 2004 ottelussa Colorado Avalanchea vastaan Bertuzzi yritti haastaa Avalanchen hyökkääjä Steve Moorea tappeluun tämän kuitenkaan siihen suostumatta. Tällöin Bertuzzi löi Moorea nyrkillä takaapäin ohimoon ja kaatoi tämän kasvot edellä jäähän. Moore oli kuukautta aiemmin taklannut kyynärpäällä Bertuzzin joukkuetoveri Markus Näslundia. Näslund oli saanut tilanteesta lievän aivotärähdyksen eikä tilanteesta ollut tuolloin tuomittu rangaistusta. Moore sai useita vammoja pään ja kaulan alueelle, muun muassa aivotärähdyksen. Liiga asetti Bertuzzin pelikieltoon määräämättömäksi ajaksi ja hän sai tapauksesta useita oikeussyytteitä. Moore ei enää jatkanut jääkiekkouraansa tapauksen jälkeen. Bertuzzin pelikielto määrättiin päättyneeksi 8. elokuuta 2005.


title: Todd Bertuzzi

text: Tämän jälkeen Bertuzzi pelasi myös Kanadan joukkueessa talviolympialaisissa Torinossa 2006. 23. kesäkuuta 2006 hänet kaupattiin puolustaja Bryan Allenin ja maalivahti Alex Auldin kanssa Florida Panthersiin vaihdossa maalivahti Roberto Luongoon, puolustaja Lukas Krajicekiin ja kuudennen kierroksen varausvuoroon. Floridassa Bertuzzi ei ehtinyt pelata kuin seitsemän peliä, sillä hän joutui lokakuussa 2006 välilevyvamman takia leikkaukseen, ja ennen kuin ehti tehdä paluuta kaukaloon, hänet kaupattiin helmikuussa 2007 Detroit Red Wingsiin vaihdossa kahteen varausoikeuteen . Kauan hän ei Detroitissa ollut, vaan hän siirtyi pari viikkoa kauden päättymisen jälkeen Anaheim Ducksiin.


title: Todd Bertuzzi

text: Kesällä 2008 Ducks osti Bertuzzin sopimuksen ulos ja hänestä tuli rajoittamaton vapaa pelaaja. 7. heinäkuuta 2008 Bertuzzi solmi sopimuksen Calgary Flamesin kanssa. Sopimus oli yksivuotinen. Elokuussa 2009 hän teki yksivuotisen sopimuksen Detroit Red Wingsin kanssa. Kesällä 2010 hän jatkoi sopimusta Detroitin kanssa. Bertuzzi pelasi Detroitissa vuoteen 2014 asti. Kaudella 2013–2014 hänelle tehtiin kaksi polvileikkausta, ja seuraavalla kaudella hän vielä kokeili polvensa kuntoa ja pelasi kaksi ottelua AHL-liigassa, mutta päätti lopettaa aktiiviuransa.


title: Radio Marti

text: Radio Marti on Yhdysvaltain hallituksen rahoittama radioasema, jonka tarkoituksena on vastustaa Kuuban hallitusta tarjoamalla kuubalaisille tietoa, joka edustaa Yhdysvaltain hallituksen ja Yhdysvaltoihin emigroituneiden kuubalaisten näkemyksiä. Kuuban sisällä tällaisten tietojen julkaiseminen on mahdotonta.


title: Rastattin piirikunta

text: Rastattin piirikunta () on 23 kuntaa sisältävä piirikunta Baden-Württembergin osavaltiossa. Rastattin piirikunnan hallinnollinen keskus sijaitsee Rastattin kaupungissa. Piirikunta rajautuu Ranskaan, Reininjokilaaksoon, Länsi-Alppeihin ja Schwarzwaldiin. Koko piirikunnan asukasmäärä on noin 220 000. Rastattin piirikunta on ollut Vantaan ystävyyskaupunki vuodesta 1968.


title: Henryk Kasperczak

text: Henryk Kasperczak (s. 10. heinäkuuta 1946 Zabrze, Puola) on puolalainen jalkapallovalmentaja ja entinen pelaaja.


title: Henryk Kasperczak

text: Kasperczak pelasi Puolan joukkueessa MM-kisoissa 1974 ja 1978 sekä voitti hopeaa Montrealin kesäolympialaisissa 1976. Kasperczak on viimeisimpänä toiminut Senegalin jalkapallomaajoukkueen päävalmentajana. Puolalainen tuli päävalmentajaksi vuonna 2006 ja johdatti Senegalin Afrikan mestaruuskisoihin 2008. Senegal pelasi alkulohkossa tasapelin Tunisian kanssa ja hävisi Angolalle joten puolalainen päätti erota ennen lohkon päätösottelua Etelä-Afrikkaa vastaan. Kasperczakin tehtäviä hoitaa turnauksen ajan apuvalmentaja Lamine N'Diaye. Kesällä 2008 Kasperczak palasi valmennustehtäviin siirryttyään puolalaisseura Górnik Zabrzen peräsimeen.


title: Henryk Kasperczak

text: Kasperczakin paluu Puolaan epäonnistui totaalisesti sillä kauden 2008/09 päätteeksi Gornik Zabrze jäi liigassa kuudenneksitoista ja putosi pääsarjasta. Kauden jälkeen hänet korvasi päävalmentajana Ryszard Komornicki.


title: Henryk Kasperczak

text: Maaliskuussa 2010 Kasperczak palasi valmennustehtäviin korvaamalla Maciej Skorżan Ekstraklasassa pelaavan Wisla Krakovan päävalmentajana. Kasperczakin johdolla Wisla jäi mestaruuskamppailussa kakkoseksi häviten KKS Lech Poznańin kolme pistettä. Kasperczak erosi tehtävistään elokuun alussa 2010 Wislan pudottua Eurooppa-liigasta kolmannella karsintakierroksella.


title: Henryk Kasperczak

text: Marraskuun puolivälissä 2010 Kasperczakista tuli kreikkalaisen AO Kavalan päävalmentaja. Pesti jäi kuitenkin lyhyeksi, sillä puolalaiskonkari sai potkut jo maaliskuussa 2011.


title: Henryk Kasperczak

text: Tammikuun alussa 2014 Kasperczak palasi Malin maajoukkueen päävalmentajaksi. Kokeneen puolalaisvalmentajan johdolla Mali pelasi Afrikan mestaruuskisoihissa 2015. Tasaisessa alkulohkossa joukkue pelasi tasan Kamerunin, Norsunluurannikon ja Guinean kanssa. Otteluiden jälkeen Mali ja Guinea olivat tasapisteissä samalla maalierolla. Arpa pudotti Malin jatkopeleistä. Maaliskuussa 2015 Kasperczak jätti tehtävänsä Malin päävalmentajana.


title: Henryk Kasperczak

text: Heinäkuussa 2015 Kasperczak palasi lähes kahden vuosikymmenen jälkeen Tunisian maajoukkueen päävalmentajaksi. Puolalaisen johdolla Tunisia eteni puolivälieriin Afrikan mestaruuskilpailuissa 2017. MM2018-karsinnoissa Tunisia johti Kasperczakin alaisuudessa karsintalohkoaan, kunnes joukkueen kehitykseen tyytymätön liiton johto erotti hänet huhtikuussa 2017.


title: Nike-Cup

text: Nike-Cup oli jalkapalloturnaus, joka pelattiin Kuopiossa kevättalvella 2005. Turnauksen voitti MyPa, joka kaatoi finaalissa FC Hongan lukemin 4–0 (1-0). Turnausta aiottiin jatkaa, mutta vuonna 2006 ei järjestetty uutta tapahtumaa, koska Liigacupin uusi sijoittelu osui myös keväälle.


title: Resident Evil 3: Nemesis

text: Resident Evil 3: Nemesis () on Capcomin kehittämä ja 1999 PlayStationille julkaisema "Resident Evil" -selviytymiskauhupelisarjan videopeli. Peli julkaistiin myöhemmin myös Sega Dreamcastille, Microsoft Windowsille ja Nintendo GameCubelle. Osia pelin juonesta käytettiin elokuvassa "".


title: Resident Evil 3: Nemesis

text: Pelimekaniikka on kehittyneempää kuin "Resident Evilissä" ja "Resident Evil 2:"ssa. Pelihahmolla on kyky väistää vihollisten tappavia hyökkäyksiä ja puskea zombeja pois lähettyviltä. Pelihahmo voi mennä rappusiin automaattisesti (toimintanäppäimen painamista ei vaadita) ja suorittaa 180 asteen käännöksen. Ammuksia voi kehittää keräämällä ja sekoittamalla ruutia.


title: Resident Evil 3: Nemesis

text: Nimensä mukaisesti pelissä on ennennäkemätön vihollinen nimeltään Nemesis, joka pystyy juoksemaan, jahtaamaan pelihahmoa läpi pelialueiden ja käyttämään tuhoisia aseita. Nemesiksen voi tyrmätä väliaikaisesti millä tahansa aseella.


title: Resident Evil 3: Nemesis

text: Pelissä on keskitetty paljon juoneen. Pelattaessa on vaihtoehtoisia valintoja joilla voi vaikuttaa enemmän tai vähemmän pelin kulkuun. Valinnat esiintyvät usein, kun pelihahmo kohtaa Nemesiksen, mutta myös monissa muissakin tilanteissa.


title: Resident Evil 3: Nemesis

text: Itse tarinapelin lisäksi levyllä on myös minipeli, "Operation Mad Jackal", missä pelaaja pääsee ohjaamaan jotakuta Umbrellan kolmesta palkkasoturista (Carlos, Mikhail tai Nicholai) aikarajoitetussa tehtävässä päästä paikasta A paikkaan B ennen kuin hahmon kehoon asetettu pommi räjähtää. Zombien tappaminen suo pelaajalle lisäaikaa.


title: Resident Evil 3: Nemesis

text: Pelin tarina alkaa "Resident Evil 2":n tapahtumia ennen ja päättyy päivä niiden jälkeen. Raccoon Cityn poliisin erikoisryhmä STARSiin kuuluva Jill Valentine pyrkii pakoon T-viruksen tartuttamasta kaupungista. Poliisiasemalla hän kohtaa helkopterilentäjä Brad Vickersin, mutta Umbrellan bio-orgaaninen ase Nemesis tappaa tämän. Nemesiksen tehtävänä on tappaa koko STARS-ryhmä, koska he tietävät Umbrellan toimista Arklayvuorilla.


title: Resident Evil 3: Nemesis

text: Myöhemmin Jill tapaa kolme Umbrella Biohazard Countermeasure Servicen (UBCS) jäsentä: Carlos Oliveiran, Mikhail Victorin ja Nicholai Ginovaefin, joista Mikhail on pahasti haavoittunut. He ovat palkkasotilaita, jotka Umbrella on palkannut siivoamaan jälkiään. Nicholai katoaa zombeja vastaan käydyssä yhteenotossa. Nemesis hyökkää raitiovaunuun, jolla Jill, Carlos ja Mikhail yrittävät päästä kellotornille. Mikhail taistelee Nemesistä vastaan ja uhraa itsensä räjäyttämällä käsikranaatin, mikä lennättää Nemesiksen pois kyydistä. Raitiovaunu syttyy liekkeihin ja kolaroituu kellotornin pihalle.


title: Resident Evil 3: Nemesis

text: Jill kutsuu tornissa olevalla kellolla pelastushelikopterin. Nemesis kuitenkin tuhoaa kopterin ja seuranneessa taistelussa tartuttaa viruksen Jilliin. Kun Nemesis vakavasti haavoittuneena harhailee liekkimereen, Jill menettää tajuntansa ja Carlos kantaa hänet läheiseen kappeliin turvaan. Ymmärrettyään, että Jill on sairastunut, Carlos lähtee etsimään parannuskeinoa läheisestä sairaalasta.


title: Resident Evil 3: Nemesis

text: Carlos törmää Nicholaihin ja saa tietää, että tämä kerää Umbrellalle tietoa sotilaiden kyvyistä taistella bio-orgaanisia aseita vastaan. Nicholai lähtee ja jättää jälkeensä aikapommin. Carlos onnistuu luomaan rokotteen ennen kuin sairaala räjähtää. Hän onnistuu tyrmäämään Nemesiksen, josta on tullut liekkimeressä entistä vaarallisempi. Carlos parantaa Jillin ja varoittaa tätä Nicholaista.


title: Resident Evil 3: Nemesis

text: Carlos kertoo Jillille, että hallitus aikoo estää T-viruksen leviämisen tuhoamalla Raccoon Cityn ydinaseella. Etsiessään pakotietä Umbrellan laitoksesta Jill tapaa Nicholain, joka kertoo tappaneensa muut Umbrellan palkkasoturit, ja että Jillin tappamisesta on luvattu palkkio. Jillillä on 15 minuuttia aikaa paeta ennen kuin ohjus iskeytyy kaupunkiin. Paetessaan Jill kohtaa Nemesiksen, joka on yhdistynyt jonkun ruumiin kanssa ja muuttunut entistä vaarallisemmaksi. Tästä huolimatta Jill onnistuu viimein tuhoamaan Nemesiksen sähköisellä tykillä. Jill ja Carlos pakenevat kaupungista helikopterilla.


title: Nike Cup

text: Nike Cup oli Anjalankoskella pelattava miesten jalkapalloturnaus. Ottelut pelattiin yleensä Sippolan kentällä. Se on järjestetty useita kertoja, edellisen kerran vuonna 2004. Vuonna 2003 turnauksen voitti HJK kaadettuaan finaalissa KooTeePeen. Myös kaudella 2004 KooTeePee pääsi finaaliin, mutta hävisi sen MyPa:lle rangaistuspotkukisan jälkeen 4–2. Varsinainen peliaika oli päättynyt 2–2.


title: Voodoo Child

text: Voodoo Child voi olla:


title: Sepp Bradl-Skistadion

text: Sepp Bradl-Skistadion on neljän hyppyrimäen muodostama mäkihyppystadion Bischofshofenissa Itävallassa.


title: Sepp Bradl-Skistadion

text: Sepp Bradl-Skistadionin muodostavat Paul-Außerleitner-Schanze, Laideregg-Schanze, Kinder-Mattenschanze W20 ja purettu K40-hyppyrimäki.


title: Sepp Bradl-Skistadion

text: Stadion on nimetty ensimmäisen Keski-Euroopan mäkiviikon voittajan Sepp Bradlin mukaan ja suurmäki on nimetty paikkakuntalaisen mäkihyppääjän Paul Außerleitnerin mukaan, joka kuoli kaaduttuaan siinä harjoitusten aikana tammikuussa 1952.


title: Sepp Bradl-Skistadion

text: Paul-Außerleitner-Schanzessa on järjestetty loppiaisena Keski-Euroopan mäkiviikon viimeinen osakilpailu sen alusta vuodesta 1953 alkaen. Mäkiviikon lisäksi siinä hypätään yleensä tammikuussa myös Continental Cupia.


title: Sepp Bradl-Skistadion

text: Ensimmäinen hyppyrimäki Bischofshofeniin rakennettiin vuonna 1928, nimeltään Wasserfallschanze, siitä pystyi hyppäämään noin 40 metriä.


title: Sepp Bradl-Skistadion

text: Toisen maailmansodan jälkeen rakennettiin Hochkönigschanze Laidereggin kylään. Avajaisissa 26. joulukuuta 1947 Sepp Bradl hyppäsi 86 metriä. Vuosien saatossa hyppyrimäkeä on remontoitu useaan kertaan, ensimmäisen kerran sitä remontoitiin vuonna 1950 rakentamalla puusta hyppyrin keula ja lähtölava.


title: Sepp Bradl-Skistadion

text: Three-kings-kilpailun harjoituksissa Paul Außerleitner kaatui ja hän kuoli kaatumisessa saamiinsa vammoihin 9. tammikuuta 1952. Sen jälkeen Hochkönigschanze nimettiin Paul-Außerleitner-Schanzeksi.


title: Sepp Bradl-Skistadion

text: Vuonna 1952 rakennettiin 19,1 metriä korkea tuomaritorni ja kymmenen vuotta myöhemmin hyppyrin keula rakennettiin betonista ja lähtölava rakennettiin maa-aineksesta. Vuonna 1972 rakennettiin uusi tuomaritorni teräs-betonista.


title: Sepp Bradl-Skistadion

text: Vuonna 1982 rakennettiin vauhtimäki puusta ja betonista, aikaisemmin vauhtimäki oli tasattu vuoren rinteeseen. Uuden vauhtimäen kulma (27°) oli jyrkempi ja keula 5 metriä lyhyempi kuin alkuperäisessä vauhtimäessä. Myös alastulorinnettä muotoiltiin. Remontissa K-pistettä siirrettiin 90 metristä 108 metriin.


title: Sepp Bradl-Skistadion

text: Vuonna 1991 alastulorinne muotoiltiin uudelleen vastaamaan FIS:n sääntöjä, remontin yhteydessä K-piste siirrettiin 120 metriin ja HS-pisteeksi asetettiin 132 metriä. Myös katsomot rakennettiin maa-aineksesta ja uusittu stadion nimettiin Sepp Bradl-Skistadioniksi. Vuonna 1998 vuoden 1999 hiihdon MM-kilpailuja varten rakennettiin organisaatio- ja lehdistökeskus ja uusi hissi.


title: Sepp Bradl-Skistadion

text: Vuonna 2000 vanha tuomaritorni räjäytettiin ja tilalle rakennettiin uusi tuomaritorni. Vuonna 2003 keulaa lyhennettiin ja alastulorinteeseen asennettiin muovitus, remontin yhteydessä K-piste siirrettiin 120 metristä 125 metriin ja HS-piste siirrettiin 140 metriin. Syksyllä 2018 HS-piste siirrettiin 142 metriin.


title: Sepp Bradl-Skistadion

text: Paul-Außerleitner-Schanze olisi toiminut mäkihypyn ja yhdistetyn tapahtumapaikkana, mikäli Salzburgille olisi myönnetty vuoden 2014 talviolympialaiset.


title: Sepp Bradl-Skistadion

text: Vuoden 1999 MM-kilpailuiden suurmäen kilpailussa saksalaiset ottivat kaksoisvoiton Martin Schmittin voittaessa ja Sven Hannawaldin ollessa toinen. Joukkuekilpailun voitti Saksa joukkueella Sven Hannawald, Christof Duffner, Dieter Thoma ja Martin Schmitt, vaikka saksalaiset hyppääjät kaatuivat kaksi kertaa.


title: Sepp Bradl-Skistadion

text:
Mäkiennätyksen 145,0 metriä ovat hypännyeet Gregor Schlierenzauer vuonna 2008 ja Dawid Kubacki vuonna 2019.
Naisten mäkiennätyksen 135,0 metriä on hypännyt Carina Vogt.
Virallisen kesämäkiennätyksen 140,5 metriä on hypännyt Jakub Janda, epävirallisen kesämäkiennätyksen 144,5 metriä on hypännyt Philipp Aschenwald.
Naisten kesämäkiennätyksen 123,5 metriä on hypännyt Eva Pinkelnig.
Laideregg-Schanzen K-piste sijaitsee 65 metrissä ja HS-piste 78 metrissä. Alastulorinteeseen asennettiin muovitus vuonna 2001.


title: Sepp Bradl-Skistadion

text:
Mäkiennätyksen 76,5 metriä on hypännyt Martin Machreich.
Kesämäkiennätyksen 77,0 metriä on hypännyt Stefan Kraft.
Naisten kesämäkiennätyksen 75,0 metriä on hypännyt Izumi Yamada.


title: Kimmo Tarkkio

text: Kimmo Juhani Tarkkio (15. tammikuuta 1966 Helsinki) on suomalainen entinen jalkapalloilija. Hänet muistetaan ahnaana maalintekijänä sekä eri maissa edustamistaan lukuisista seuroista. Jalkapallopiireissä häntä pidettiin taiteilijana ja mielialapelaajana.


title: Kimmo Tarkkio

text: Tarkkio siirtyi kaudeksi 1986 Helsingin Jalkapalloklubiin Jyväskylän JyP-77:sta. Klubissa Tarkkio voitti kaksi Suomen-mestaruutta ennen siirtymistään Turun Palloseuraan 1989. Hän ei kuitenkaan pelannut TPS:ssa yhtään sarjaottelua vaan etsi yhä uutta sopimusta Tanskasta ja Ruotsista. Lopulta hän siirtyi Hammarby IF:n joukkueeseen. Keväällä 1990 hän voitti Singaporen sarjan maalikuninkuuden pelatessaan Tiong Bahrun paidassa.


title: Kimmo Tarkkio

text: HJK:hon Tarkkio palasi samana vuonna tehden eniten maaleja liigassa yhdessä Ilveksen Marek Czakonin kanssa ja voittaen jälleen mestaruuden. Seuraavaksi kaudeksi Tarkkio siirtyi FC Hakaan, jossa hän voitti maalikuninkuuden. Hän ei kuitenkaan ollut Hakassakaan kautta pidempää vaan siirtyi 1992 FC Kuusysiin, jossa hän teki 15 maalia. Talven Tarkkio pelasi Portugalissa UD Chavesin joukkueessa, palasi kaudeksi 1993 Kuusysiin lähteäkseen jälleen Portugaliin tällä kertaa Felgueirasiin kaudeksi 1993–1994.


title: Kimmo Tarkkio

text: Tämän jälkeen Tarkkio palasi taas FC Kuusysiin kaudeksi 1994. Sen jälkeen hän edusti FinnPaa 1995, FC Hakaa 1996, Singaporeen perustetun ammattilaisliigan Geylang Unitedia 1997 ja samana vuonna vielä PK-35:ä. Syksyksi 1997 Tarkkio siirtyi Vaasan Palloseuraan, jossa hän saavutti kaksi hopeamitalia kausina 1997 ja 1998. Hän pelasi Vaasassa vielä vuonna 1999 ennen siirtymistään FC Mikkeliin. Tämän jälkeen Tarkkio pelasi Uudenmaan alasarjoissa FC Apollon, Nurmijärven Natevan ja Kannelmäen FC Zyklonin riveissä.


title: Kimmo Tarkkio

text: Suomen maajoukkueessa Tarkkio pelasi 33 ottelua ja teki kolme maalia.


title: Tony Maggs

text: Anthony "Tony" Maggs (9. helmikuuta 1937 – 2. kesäkuuta 2009) oli eteläafrikkalainen Formula 1 -kuljettaja. Hän osallistui 26 Grand Prix -kilpailuun. Hän saavutti 3 palkintosijaa ja yhteensä 26 MM-pistettä. Maggs oli kaksi kertaa toinen Ranskan GP:ssä 1962 ja 1963.


title: Menkauhor Kaiu

text: Menkauhor Kaiu oli Egyptin faarao, joka hallitsi Egyptin 5. dynastialla. Torinon papyruksen mukaan hän hallitsi kahdeksan vuoden ajan. Menkauhorin pyramidia ei ole löydetty, mutta sen uskotaan sijaitsevan joko Dahshurissa tai Sakkarassa.


title: KiekkoKansa-turnaus

text: KiekkoKansa-turnaus on Porissa pelattava jokavuotinen jääkiekon harjoitusturnaus. Se on järjestetty useita kertoja. Ensimmäinen pelattiin vuonna 1998. Turnauksesta on käytetty myös nimeä SK-turnaus, joka kuitenkin vaihdettiin kaudeksi 2002 KiekkoKansa-turnaukseksi. Vuoden 2006 turnaus on jäänyt toistaiseksi viimeiseksi turnaukseksi.


title: Lutukka

text: Lutukka eli rikkalutukka ("Capsella bursa-pastoris") on pienikokoinen, yksivuotinen ristikukkaiskasvi, jota tavataan laajasti pohjoisella pallonpuoliskolla. Sen tunnistaa helpoiten lituhedelmiensä kolmiomaisesta muodosta. Lutukka kukkii toukokuun alusta lokakuuhun saakka.


title: Lutukka

text: Lutukka kasvaa 5–20 senttimetriä korkeaksi. Sen lehdet ovat kapeat, syvästi hammaslaitaiset. Kukat ovat pienet ja valkoiset. Terälehtiä on neljä. Kukinto on varren latvassa, ja yksittäisten kukkien paikalle kasvaa pian litteä, sydämenmuotoinen litu, joka on terävästä päästään ohuella varrella kiinni kasvin varressa.


title: Lutukka

text: Lutukan alkuperä on Itä-Euroopassa ja Vähässä-Aasiassa, mutta se on levinnyt ihmisen mukana muille mantereille. Suomessa lutukka kasvaa yleisenä koko maassa Pohjois-Lapin tuntureita lukuun ottamatta.


title: Lutukka

text: Toisaalta lutukka on rikkaruoho, toisaalta sitä on käytetty rohtona verenvuodon tyrehdyttämiseen. Lutukan tuoreista tai kuivatuista versoista tehty rohdos sisältää muun muassa koliinia sekä diosmiini- ja rutiini-nimisiä flavonoideja. Lutukka sisältää paljon kaliumia. Lutukkaa kerättäessä on tarkistettava, ettei mukaan tule myrkyllisiä valkoruosteen ("Albugo candida") saastuttamia lehtiä.


title: Lutukka

text: Esim. kaniinien luontaislääkinnässä lutukkaa käytetään edistämään normaalia hyvinvointia ja kohdun toimintaa.


title: Dick Duff

text: Richard "Dick" Duff (s. 18. helmikuuta 1936 Kirkland Lake, Ontario, Kanada) on entinen jääkiekkoilija. Hyökkääjä Duff pelasi National Hockey Leaguessa seuraavissa seuroissa:


title: Dick Duff

text: Duff voitti kuusi Stanley Cupia.


title: Richard Bartle

text: Richard Allan Bartle (s. 1960 Ripon, Englanti) on brittiläinen pelitutkija, luennoitsija ja konsultti. Hän kehitti ensimmäisen MUDin 1970-luvun lopulla Roy Trubshaw'n kanssa. Myöhemmin hän kirjoitti kyseisen pelin uudelleen, jolloin syntyi MUD2, laaja kaupallinen MUD. Lisäksi hän on tehnyt muun muassa pelien ja virtuaaliympäristöjen kehittämistä käsittelevän kirjan "Designing Virtual Worlds" (2003), ja on yksi virtuaaliympäristöihin liittyvän Terra Nova -tutkimusblogin aktiivisista kirjoittajista.


title: Richard Bartle

text: Bartle on väitellyt tohtoriksi aiheenaan tekoäly. Vuodesta 2004 hän on ollut vierailevana professorina entisessä opinahjossaan Essexin yliopistossa.


title: Ristikukkaiskasvit

text: Ristikukkaiskasvit (Brassicaceae) on ristikukkaismaisten kasvilahkon suurin heimo. Siihen kuuluu noin 340 sukua ja näihin yli 3 350 lajia, joita tavataan kaikkialla maailmassa, varsinkin lauhkeilla alueilla, kuten Välimeren seudulla. Heimon nimellä on useita synonyymejä: "Cruciferae", "Drabaceae", "Erysimaceae", "Raphanaceae", "Sisymbriaceae", "Stanleyaceae" ja "Thlaspiaceae".


title: Ristikukkaiskasvit

text: Ristikukkaisiin kuuluu sekä yksi- että monivuotisia kasveja. Osa lajeista on yleisiä peltojen, pientareiden ja joutomaiden rikkaruohoja, mutta osa taas tunnettuja hyötykasveja. Joitakin lajeja käytetään myös koristekasveina. Tutuista viljelykasveista muun muassa kaalit, sinapit, lanttu ja rypsi kuuluvat tähän heimoon.


title: Ristikukkaiskasvit

text: Ristikukkaiskasvien erottaminen toisistaan on vaikeaa, varsinkin sellaisena vuodenaikana, jolloin niissä ei ole kukkia eikä siemeniä. Heimolle tyypillinen hedelmän tyyppi on litu, jonka muoto on yksi parhaista lajituntomerkeistä. Peltokanankaali, rantakanankaali, rantanenätti, rikkanenätti, peltoretikka, peltoukonnauris, ukonpalko, värimorsinko, kevätkynsimö, vallikynsimö, kevättaskuruoho, peltotaskuruoho, lutukka, lituruoho, metsälitukka, rantalitukka, litulaukka, ruotsinpitkäpalko, piparjuuri, harmio.


title: Lysgårdsbakkene hoppanlegg

text: Lysgårdsbakkene hoppanlegg on kahden hyppyrimäen muodostama mäkihyppystadion Lillehammerissa Norjassa.


title: Lysgårdsbakkene hoppanlegg

text: Mäkihyppystadion rakennettiin vuoden 1994 talviolympialaisten varten. Lillehammer Olympiaparkissa sijaitsevat hyppyrimäet ovat kaupungin tärkeimpiä turistinähtävyyksiä. Mäkihyppystadionilla on tilaa 50 000 katsojalle.


title: Lysgårdsbakkene hoppanlegg

text: Vuonna 1956 rakennettiin ensimmäinen suurmäki Lysgårdiin, mutta se suljettiin vuonna 1964 ja purettiin vuonna 1967. Vuonna 1972 Lillehammeriin rakennettiin Balbergbakken ja sitä suunniteltiin käytettäväksi vuoden 1994 talviolympialaisissa, mutta isojen korjauskustannusten vuoksi päädyttiin rakentamaan uudet K120 ja K90 hyppyrimäet Lysgårdiin. Hyppyrimäet valmistuivat joulukuussa 1992. Vuodesta 1993 asti hyppyrimäistä on hypätty säännöllisesti mäkihypyn maailmancupia ja vuodesta 1998 asti yhdistetyn maailmancupia. Osa mäkihypyn maailmancupin osakilpailuista on ollut osana Nordic Tournamentia. Sinne on myös siirretty Trondheimista peruutettuja kilpailuja, viimeksi kaudella 2009–2010.


title: Lysgårdsbakkene hoppanlegg

text: Paikalla pidettiin vuoden 1994 talviolympialaisten avajaiset ja päättäjäiset, olympiatuli sijaitsee stadionilla. Suurmäen olympiakultaa voitti saksalainen Jens Weißflog, joukkuekilpailun voitti Saksa joukkueella Hansjörg Jäkle, Christof Duffner, Dieter Thoma ja Jens Weißflog ja normaalimäen kilpailun voitto meni isäntämaahan Norjaan Espen Bredesenille.


title: Lysgårdsbakkene hoppanlegg

text: Alun perin vain K90-mäki oli muovitettu, mutta keväällä 2007 myös suurmäen alastulorinne muovitettiin, molemmissa mäissä on posliininen latu-ura.


title: Lysgårdsbakkene hoppanlegg

text: Lysgårdsbakken on yksi Norjan kansallisista hyppyrimäistä, muut ovat Holmenkollenilla ja Trondheimissa.


title: Lysgårdsbakkene hoppanlegg

text: Kaudeksi 2004–2005 tulleen sääntömuutoksen takia Jury Distance 131 metriä muutettiin HS-pisteeksi 134 metriä.


title: Lysgårdsbakkene hoppanlegg

text: Vuoden 2006 remontissa hyppyrimäen K-pistettä siirrettiin 120 metristä 123 metriin ja HS-pistettä 134 metristä 138 metriin. Keväällä 2007 hyppyrimäen alastulorinteeseen asennettiin muovitus. Kesällä 2017 hyppyrimäen HS-pistettä siirrettiin 138 metristä 140 metriin.


title: Lysgårdsbakkene hoppanlegg

text:
Mäkiennätyksen 146,0 metriä on hypännyt Simon Ammann mäkihypyn maailmancupissa vuonna 2009.
Naisten mäkiennätyksen 139,5 metriä on hypännyt Katharina Althaus, epävirallisen mäkiennätyksen 143,0 metriä on hypännyt Sarah Hendrickson.
Kesämäkiennätyksen 145,0 metriä on hypännyt Tom Hilde.
Kesällä 2017 hyppyrimäen HS-pistettä siirrettiin 100 metristä 98 metriin.


title: Lysgårdsbakkene hoppanlegg

text:
Mäkiennätyksen 107,5 metriä on hypännyt Karl Geiger mäkihypyn sekajoukkuekilpailussa vuonna 2013.
Naisten mäkiennätyksen 104,5 metriä on hypännyt Ema Klinec.
Kesämäkiennätyksen 103,5 metriä on hypännyt Balthasar Schneider.
Naisten kesämäkiennätyksen 106,5 metriä on hypännyt Daniela Iraschko-Stolz.


title: Pesumerkki

text: Pesumerkit ovat vaatteen sivusaumassa tai kauluksen takaosassa sijaitsevissa lapuissa sijaitsevia kuvamerkkejä, joiden tarkoitus on ilmaista vaatteelle sopivat hoitotavat. Pesumerkeillä ilmaistaan mm. seuraavat tiedot:


title: Pesumerkki

text: Euroopassa käytettävät merkinnät on kehittänyt ranskalainen GINETEX. Ne on standardoitu standardissa ISO 3758, josta on julkaistu versiot 1991, 2005 ja 2012. Useissa muissa maissa on vastaavia standardeja. Kiinan GB/T 8685 on lähes eurooppalaista vastaava.


title: Pesumerkki

text: Suomessa tekstiilituotteissa tulee lain mukaan olla hoito-ohje joko symbolein tai sanallisesti. GINETEXin symbolit on Suomessa rekisteröinyt Inspecta Sertifiointi Oy, eikä niitä saa käyttää ilman lisenssiä. Symbolit on kuvattu dokumentissa tavaraselosteohje TSL 23-901. Sanallisia ohjeita kuvaa standardi SFS 5236.


title: K. W. Blomqvist

text: K. W. Blomqvist (30. heinäkuuta 1947 Helsinki – 22. marraskuuta 2006 Helsinki) oik. Klaus William Blomqvist oli suomalainen säveltäjä, sanoittaja, toimittaja ja radiojuontaja. Hänen kuuluisin kappaleensa oli ”Metsämökin tonttu”, jolla Jussi & The Boys voitti Syksyn sävel -kilpailun 1974. Blomqvist toimi yhteistyössä erityisesti Jussi & The Boysin ja Hullujussin kanssa.


title: K. W. Blomqvist

text: K. W. Blomqvist oli amerikkalaisen rock'n rollin, rockabillyn ja countryn asiantuntija. Hän toimi 1990-luvulla Yleisradion Radiomafiassa vanhaan rockiin ja niin sanottuun juurimusiikkiin erikoistuneen Tutti Frutti Rock'n Roll Show’n toimittajana ja juontajana nimellä ”The Hound Dog Man”. Siviiliammatiltaan Blomqvist oli Ilmailulaitos Finavian lennonvarmistusasioista vastaava apulaisjohtaja.


title: Tenjō tenge

text: Tenjō tenge on japanilainen anime- ja mangasarja. Sarja kertoo kahdesta kamppailulajia harrastavasta ryhmästä, The Enforcers ja The Jyūkenbu.


title: Tenjō tenge

text: Nagi Sōchirō ja Bob Makihara saapuvat Tōdō Academy -kouluun eikeinaan hallita koulua voimillaan. Jo ensimmäisenä päivänä he kohtaavat The Jyūkenbu- nimisen ryhmän, koulun kamppailulajiryhmän. Ryhmän jäsenet Maya Natsume, hänen siskonsa Aya Natsume ja Masataka Takayanagi ovat aivan ylivoimaisia Sōchirōhon ja Bobiin verrattuna. Ei kestä kauan kun Enforcement-ryhmä hyökkää kaksikon kimppuun, eikä Sōchirōlla ja Bobilla ole muuta mahdollisuutta kuin liittyä Jyūkenbu- ryhmään ja koettaa tulla vahvemmiksi.


title: Haka

text: Haka voi tarkoittaa ainakin seuraavia:


title: Yliviivaus

text: Yliviivaus merkitsee sanojen typografista muotoa, jossa on vaakasuora viiva sanojen keskellä. Tätä keinoa yleensä käytetään käsikirjoitetuissa teksteissä osoittamaan virheellistä tekstiä tai sanoja, joita ei tule lukea.


title: Yliviivaus

text:
Esimerkiksi yliviivaus-tagin käyttö HTML-koodissa:
saa aikaan:


title: Eric Gerets

text: Eric Gerets (s. 15. toukokuuta 1954) on belgialainen jalkapallovalmentaja ja entinen puolustaja.


title: Eric Gerets

text: Gerets aloitti ammattilaisuransa Standard Liègessä 1971. Hän edusti seuraa kaksitoista kautta ja nousi belgialaisten puolustajien eliittiin debytoiden Belgian maajoukkuepaidassa vuonna 1975. "Rekemin leijonana" tunnettu kovaotteinen ja vahva puolustaja siirtyi 1983 isommille areenoille AC Milaniin. Ura Italiassa ei kuitenkaan auennut ja Gerets palasi epäonnistuneen kauden 1983/84 takaisin Benelux-maihin ja jatkoi uraansa MVV Maastrichtissa, josta siirtyi 1985 PSV Eindhoveniin.


title: Eric Gerets

text: PSV:ssä Gerets ura sai uuden alun ja hän oli tärkeässä roolissa PSV:n Euroopan Cupin voitossa kaudella 1987/88, kun joukkue Guus Hiddinkin opeilla nujersi rangaistuspotkuilla SL Benfican 6–5. Gerets urakoi ottelussa PSV:n kapteenina. Hän edusti PSV:tä uransa viimeiset kaudet päättäen ammattilaisuransa 38-vuotiaana vuonna 1992.


title: Eric Gerets

text: Belgian maajoukkuetta Gerets edusti 16 vuoden ajan kuuluen "Punaisten paholaisten" 1980-luvun kultaiseen sukupolveen. Paras saavutus maajoukkuepaidassa oli EM-hopea 1980. Gerets edusti Belgiaa myös MM-tasoilla ollen mukana kolmissa MM-kisoissa (1982, 1986, 1990), joista parhaana saavutuksena nelossija 1986.Gerets aloitti valmennusuransa vuonna 1992 RFC Liégessä, josta hän siirtyi 1994 Liersen peräsimeen. Liersessä Gerets teki läpimurtonsa valmentajana luotsaten seuran Belgian liigamestariksi kaudella 1996/97. Menestyksekkään kauden jälkeen Gerets siirtyi Club Bruggeen, jossa hän juhli mestaruutta heti ensimmäisellä kaudellaan.


title: Eric Gerets

text: 1999 hän palasi PSV Eindhoveniin, tällä kertaa valmentajana. Menestys ei kuitenkaan jäänyt paljoa uupumaan pelivuosista ja Geretsin johdolla PSV juhli Alankomaiden mestaruutta kahteen kertaan. Cupissa PSV kärsi finaalitappion kaudella 2000/01.


title: Eric Gerets

text: Kesällä 2002 Gerets vaihtoi PSV:stä 1. FC Kaiserslauterniin. Saksalaisseurassa menestys jäi vaisummaksi, vaikka seura kaudella 2002/03 etenikin Saksan cupin loppuotteluun. Gerets jätti joukkueen 2004 ja siirtyi VfL Wolfsburgiin, josta yhden kauden jälkeen turkkilaiseen Galatasarayhyn.


title: Eric Gerets

text: Turkissa Gerets juhli kaudella 2005/06 mestaruutta, mutta seuraava kausi ei sujunut yhtä hohdokkaasti. Toukokuussa 2007 hän ilmoitti eroavansa Galatasarayn päävalmentajan tehtävistä joukkueen sijoituttua kolmanneksi Turkin Superliigassa.


title: Eric Gerets

text: Gerets palasi valmentajan tehtäviin syyskuussa 2007 kun Ranskan liigassa pelaava Olympique de Marseille palkkasi hänet päävalmentajaksi. Geretsin tullessa seuran peräsimeen, Marseille oli liigassa vasta sijalla 16 yhdeksän pelatun kierroksen jälkeen. Kasassa oli vain 7 pistettä.


title: Eric Gerets

text: Geretsin ensimmäinen ottelu Marseillen päävalmentajana sujui loistavasti. OM otti Mestarien liigan lohkovaiheen toisella kierroksella komean 0–1 vierasvoiton Liverpoolista. Gerets oli saanut kurinalaisen taktiikkansa iskostumaan joukkueeseen vain 10 päivässä. Lopulta Geretsin luotsaama OM nousi Liguessa upeasti sijalle kolme ja selvisi Mestarien liigaan kaudelle 2008–09.


title: Eric Gerets

text: Kaudella 2008/09 Gerets on johdattanut Marseillen hyvään vireeseen. UEFA Cupissa seura eteni puolivälieriin, joissa se hävisi ukrainalaiselle FK Shakhtar Donetskille. Ranskan liigassa Marseille taisteli tiukasti mestaruudesta, muttei onnistunut katkaisemaan Olympique Lyonnais'n dominoinnin. Marseillessa saavutettu menestys on poikinut Geretsille uusia tarjouksia. Huhtikuussa 2009 hänelle tarjottiin paikkaa Belgian maajoukkueen päävalmentajana, mutta hän kieltäytyi kunniasta. Huhtikuun lopussa Gerets ilmoitti ettei aio jatkaa Marseillessa, vaikka seura voittaisikin Ranskan mestaruuden. Ilmoitusta oli edeltänyt huhumylly, jonka mukaan Gerets olisi siirtymässä FC Bayern Münchenin päävalmentajaksi. Samalla hän arvosteli entistä OM-johtaja Bernard Tapieta. Toukokuun lopussa kerrottiin, että Gerets jatkaa uraansa saudiarabialaisen Al-Hilalin päävalmentajana. Siirron taustalla oli Geretsin mukaan Marseillen seurajohdon haluttomuus sitoutua häneen sekä seuran maksama palkka.


title: Eric Gerets

text: Kesäkuun alussa ilmoitettiin Geretsin siirtyvän Marokon maajoukkueen päävalmentajaksi viimeistään marraskuussa 2010, kun Al-Hilalin kausi Aasian Mestarien liigassa päättyy. Hänen tehtäviään on hoitanut sillä aikaa apuvalmentaja Dominique Cuperly, mutta Gerets tekee siitä huolimatta Marokon pelaajavalinnat. Lokakuussa Marokon liitto vahvisti, että Gerets siirtyy täysipäiväiseksi päävalmentajaksi 15. marraskuuta.


title: Eric Gerets

text: Geretsin debyyttiturnaus Afrikan mestaruuskisat 2012 tammi–helmikuussa sujuivat alle odotusten. Turnaukseen jopa mestarisuosikkina lähtenyt Marokko hävisi alkulohkossaan ensin Tunisialle ja sitten Gabonille, joten tie katkesi jo lohkovaiheeseen. Kehnosta menestyksestä huolimatta Gerets vakuutti jatkavansa tehtävässään sopimuksensa loppuun vuoteen 2014 saakka. Marokossa on kuitenkin noussut keskustelua Geretsin palkasta, jota maan liitto ei ole suostunut julkistamaan. 22. helmikuuta 2012 Marokon jalkapalloliitto vahvisti Geretsin jatkavan tehtävässään sopimuksen mukaisesti. Gerets sai lisää kritiikkiä, kun Marokko hävisi harjoitusottelunsa Senegalille 1–0 ja myöhemmin vuoden 2014 MM-karsintojen avausottelussa se pelasi tasan 1–1 Gambiaa vastaan. Gerets kuitenkin vakuutti pysyvänsä päävalmentajana sopimuksensa loppuun. Heinäkuussa 2012 Gerets johdatti Marokon Arabian mestaruuteen, kun Marokko voitti loppuottelussa Libyan rangaistuspotkuilla 3–1. Gerets sai lopulta potkut, kun Marokko kärsi 2–0 vierastappion Mozambikia vastaan vuoden 2013 Afrikan-mestaruuskisojen karsintaottelussa.


title: Eric Gerets

text: 9. lokakuuta 2012 Gerets allekirjoitti kolmen vuoden sopimuksen hallitsen Qatarin mestarin Lekhwiya FC:n kanssa. Geretsin johdolla Lekhwiya voitti kaudella 2012/13 Crown Prince Cupin ja kaudella 2013/14 Qatarin liigamestaruuden. Belgialainen jätti seuran kahden kauden jälkeen ja siirtyi Al-Jazira Clubin peräsimeen. Geretsin johdolla Al-Jazira sijoittui kaudella 2014/15 Arabiemiirikuntien liigassa toiseksi. Tulos ei riittänyt, vaan Gerets sai potkut seurasta kesällä 2015.


title: Edwyn Alexander-Sinclair

text: Sir Edwyn Alexander-Sinclair (1865 Malta - 1945) oli brittiläinen amiraali, joka kontra-amiraalina komensi 1918 lopulla Itämerelle lähetettyä laivasto-osastoa Britannian tukiessa virolaisten ja latvialaisten taistelua Neuvosto-Venäjää vastaan.Papers relating to the surrender of the German High Seas Fleet 1918, Maritime Museum of the British Columbia Society, Victoria, Canada


title: Kreikan yleislakko 2006

text: Kreikan yleislakko 2006 oli 13. joulukuuta 2006 järjestetty vuorokauden mittainen työntekijöiden mielenilmaus hallituksen tiukalle budjettiesitykselle. Suljettuina olivat kaikki valtion virastot, pankit ja julkiset laitokset. Myös koulut sulkivat ovensa, julkinen liikenne lamautui ja sairaaloissakin oli vain minimimiehitys.


title: Kreikan yleislakko 2006

text: Ateenan halki kulkeneeseen mielenosoitusmarssiin osallistui miltei 4 000 henkeä. Mielenosoituksessa vaadittiin hallitukselta lisää rahaa julkisiin palveluihin ja vastustettiin valtion yrityksien yksityistämistä.


title: Kreikan yleislakko 2006

text: Valtiollinen Olympic Airlines -lentoyhtiö perui liki kolmekymmentä koti- ja ulkomaanlentoa. Kymmenet muut lennot myöhästelivät pahasti. Myös laivat pysyivät satamissa merimiesten liityttyä lakkoon.


title: Kellopeli

text: Kellopeli () kuuluu kromaattisiin lyömäsoittimiin. Kellopelin kielet ovat metallista, ja niitä lyödään useimmiten metallisilla tai kovilla muovisilla malleteilla (kapuloilla). Kellopelin ääniala vaihtelee kahdesta kolmeen oktaaviin. Kielet voivat olla järjestetty samalla tavalla kuin pianon koskettimet (ylennetyt ja alennetut äänet ovat erillään ”valkoisista” koskettimista). Yksiriviseen kellopeliin on saatavissa erilliset ylennys- ja alennuspalat. Nimitystä kellopeli käytetään joskus myös carillonista eli tornikellopelistä.


title: Kellopeli

text: Kellopelin ääni on kirkas ja kuuluu helposti suurenkin orkesterin läpi. Useimmiten kellopeliä käytetäänkin melodian korostamiseen tai sointujen tai lopukkeiden täydentämiseen. Lyyran muotoisia kellopelejä () käytetään usein sotilasorkestereiden melodiasoittimena.


title: Kellopeli

text: Kellopeliä käytetään muun muassa Paul Dukasin teoksessa "Noidan oppipoika".


title: Lovosice

text: Lovosice () on kaupunki Litoměřicen piirikunnassa Ústín läänissä Tšekissä. Kaupunki sijaitsee Böömin pohjoisosassa Elben vasemmalla rannalla ja siellä on 8 926 asukasta (2009).


title: Lovosice

text: Lovosice tuli kaupungiksi vuonna 1600. Seitsenvuotisen sodan ensimmäinen taistelu käytiin kaupungin ympäristössä.


title: Lovosice

text: Lovosiceen voidaan matkustaa Prahasta helposti moottoritiellä D8 tai junalla. Lovosice on tärkeä liikennesolmu. Elbellä on satama.


title: Tupac Shakurin diskografia

text: Tämä on diskografiasivu edesmenneestä Tupac Shakurista. Tupac on eniten myynnyt rap-artisti maailmassa yli 75 miljoonan levyn myynnillä. Tarkkoja myyntilukuja Tupacin albumeista ei tosin ole julkaistu enää vuosiin. Shakur on julkaissut tähän mennessä 12 studioalbumia, joista 6 on julkaistu postuumisti hänen kuolemansa jälkeen. 12 studioalbumista viisi on ollut listaykkösenä ja yhdeksän albumia top-10:ssä. Singleistä kuusi on päässyt listaykköseksi.


title: Lucía Hiriart Rodríguez

text: Lucía Hiriart de Pinochet (oikea sukunimi Rodríguez, syntynyt 10. joulukuuta 1922), on Chilen entisen diktaattorin Augusto Pinochetin leski. Hän meni naimisiin Augusto Pinochetin kanssa tammikuussa 1943. He saivat viisi lasta.


title: Lucía Hiriart Rodríguez

text: Rodríguez tulee vaikutusvaltaisesta perheestä: isä oli lakimies, senaattori ja ministeri.


title: Lucía Hiriart Rodríguez

text: Vuonna 2005 Chilen verotarkastusvirasto syytti Rodríguezia veronkierrosta miljoonien dollareiden tulojen osalta.


title: Lucía Hiriart Rodríguez

text: Vuonna 2016 häntä syytettiin miljoonien dollarien kavaltamisesta valtion varoista myymällä asukastoimintaan tarkoitettuja tiloja. Hänen epäiltiin myös ohjanneen johtamansa kansalaisjärjestön rahoja maanpaossa eläneen kenraali Pinochetin elinkustannuksiin.


title: Lentoyhtiöallianssi

text: Lentoyhtiöallianssi on kahden tai useamman lentoyhtiön tekemä sopimus yhteistyöstä. Yhteistyön laajuus vaihtelee eri allianssien välillä. Kolme suurinta allianssia ovat Star Alliance, SkyTeam ja Oneworld. Ensimmäinen suuri ja edelleen toimiva allianssi, SkyTeam, perustettiin 1989, kun Northwest Airlines ja KLM aloittivat code sharingin laajassa mittakaavassa.


title: Lentoyhtiöallianssi

text: Lentoyhtiöille allianssista on etuja, kun ne saavat laajemman ja optimoidun kohdeverkoston. Ne toteutetaan usein code sharing -sopimuksilla. Monet allianssit ovat aloittaneet pelkällä code sharing -verkostolla. Ne saavat myös kustannussäästöjä yhteistyöllä, joka koskee muun muassa lipputoimistojen, lippuvarausten, huoltojen, catering-palveluiden, maahenkilökunnan ja investointien jakamista.


title: Lentoyhtiöallianssi

text: Lentomatkustajan hyötyjä voivat olla halvemmat hinnat, enemmän vuoroja tietyllä reitillä, enemmän kohdemaita ja -kenttiä ja paremmat kanta-asiakasohjelman edut, mutta matkustajille siitä voi olla myös haittoja kuten korkeammat hinnat ja mahdollisesti vähemmän vuoroja sellaisilla reiteillä, joilla ei ole kilpailua eri allianssien kesken.


title: Williams FW18

text: Williams-Renault FW18 oli Patrick Headin ja Adrian Neweyn suunnittelema Williams-tallin kauden 1996 Formula 1 -auto. Renault'n V10-moottorilla käyvä FW18 oli paljon parempi kuin edellisen kauden (1995) FW17 ja se täytti kaikki uudet turvallisuusvaatimukset: kuljettaja istui matalammalla ohjaamossa, mikä laski auton massakeskipistettä ja paransi näin auton ohjattavuutta. Neweyn suunnittelema auton aerodynamiikka oli parempi kuin kilpailijoilla.


title: Williams FW18

text:
FW18:aa ajoivat Damon Hill ja Jacques Villeneuve. Auto osoittautui olevan koko kauden 1996 menestynein auto. Sillä voitettiin 12 kilpailua 16:sta. Voitoista 8 oli Hillin ja 4 Villeneuven. Damon Hill voitti autolla ensimmäisen ja ainoaksi jääneen mestaruutensa (Hillistä tuli ensimmäinen maailmanmestari, joka on maailmanmestarin poika). Talli sai myös valmistajien mestaruuden.
(lihavointi tarkoittaa paalupaikkaa)


title: Kansa-yhtymä

text: Kansa-yhtymä oli vuosina 1919–1994 toiminut suomalainen vakuutuskonserni. Kansa oli osa edistysmielistä osuustoimintaa ja sen toiminnan päättyminen liittyi muiden osuustoiminnallisten yritysten vaikeuksiin. Kansa-yhtymän pääkonttori sijaitsi Helsingin Sörnäisessä.


title: Kansa-yhtymä

text: Kansan alkuna oli vuonna 1919 Kulutusosuuskuntien Keskusliittoon (KK) kuuluneiden Osuusliikkeiden perustama "Paloapuyhdistys Palonturva". Yhdistyksen perustamisen taustalla oli vuosina 1916–1917 tapahtunut osuuskauppaliikkeen jakautuminen pellervolaisiin, Yleisessä Osuuskauppojen Liitossa pysyneisiin SOK:n osuuskauppoihin sekä edistysmielisiin, KK:n perustaneiden ja Suomen Osuustukkukaupan (OTK) omistaneisiin osuusliikkeisiin (E-liike). Palonturva alkoi tarjota vuonna 1922 vakuutuksia Osuusliikkeiden lisäksi myös yksityishenkilöille.


title: Kansa-yhtymä

text: KK:n aloitteesta perustettiin vuonna 1922 henkivakuutustoimintaa harjoittanut "Vakuutusosakeyhtiö Kansa". Yhtiö suuntasi toimintansa työväestöön ja tarjosi ensimmäisenä Suomessa mm. ryhmähenkivakuutuksia ja lisäkorvauksia silloin kun vakuutuksenottajan kuolema oli tapaturmainen.


title: Kansa-yhtymä

text: Yhtiöt yhdistettiin vuonna 1928 yhtiöryhmäksi ja Palonturvan nimeksi muutettiin "Paloapuyhdistys Kansa". Käytännössä yhtiöitä alettiin kutsua nimillä Henki-Kansa ja Palo-Kansa.


title: Kansa-yhtymä

text: Alkuvuosina Kansa oli ensisijaisesti henkivakuutusyhtiö. Henki-Kansan markkinaosuus oli 1930-luvun lopussa noin 12 % kun taas Palo-Kansan osuus vahinkovakuutuksista oli vain muutamia prosentteja. Osuus vahinkovakuutuksista alkoi nousta Palo-Kansan aloitettua liikennevakuutusten myynnin vuonna 1938.


title: Kansa-yhtymä

text: Eläkevakuutusten hoitoa varten perustettiin vuonna 1935 "Eläkekassa Tuki", johon järjestettiin E-liikkeen toimihenkilöiden eläkevakuutukset.


title: Kansa-yhtymä

text: Yhtiöiden toiminta perustui 1940-luvun lopulta sodan jälkeisinä vuosina E-liikkeen organisaation tukeen. Lakisääteisen tapaturmavakuutuksen sekä eläkevakuutuksen maksutulo koostui lähes täysin Osuusliikkeiden vakuutuksista. Samoin henkivakuutuksissa pääasiallisin markkinointikanava oli E-liikkeen henkilökunnasta koostunut asiamiesverkosto.


title: Kansa-yhtymä

text: 1940-luvulta lähtien Kansasta alkoi myös muodostua Osuusliikkeiden rahoittaja. Kansa sijoitti omaisuuttaan sekä kaupan investointeihin että Hakan toteuttamaan asuntotuotantoon.


title: Kansa-yhtymä

text: Kansa toimi 1950-luvulla ajoittain aggressiivisesti vahinkovakuutusten hinnoittelussa ja irtaantui vahinkovakuutusyhtiöiden yhteisistä vahinkotariffeista. Seuraavalla vuosikymmenellä Kansa palasi takaisin noudattamaan yhteisiä hinnastoja. Yksityishenkilöiden vakuuttajana Kansa nousi yli 10 %:n markkinaosuuteen mutta yritysten vakuutuksissa sillä oli vain marginaalinen rooli.


title: Kansa-yhtymä

text: Kansan pääkonttoriksi tuli vuonna 1962 Helsingin Hämeentie 33:een, nykyisen Sörnäisten metroaseman välittömään läheisyyteen rakennettu uusi toimitalo. Pääkonttori muistetaan talon katolla olleesta Ilmatieteen laitoksen hoitamasta säätornista, joka ennusti säätilaa 12 tuntia eteenpäin. Valoja oli kolme päällekkäistä ja ne olivat joko vihreitä tai keltaisia tai niiden eri yhdistelmiä.


title: Kansa-yhtymä

text: Kansa pyrki 1960-luvulta lähtien rakentamaan omaa paikallistoimistojen verkkoa. Tällä pyrittiin luomaan yhteyksiä suoraan kuluttajiin. Samaan aikaan tiivistettiin kuitenkin yhteistyötä myös E-liikkeen sekä 1970-luvulta lähtien erityisesti SAK:laisen ammattiyhdistysliikkeen kanssa. Kansan johtokunnassa oli ollut alusta alkaen OTK:n, KK:n ja Osuusliike Elannon johtoa, mutta vuodesta 1969 johtokuntaan tuli myös SAK:n nimeämiä jäseniä.


title: Kansa-yhtymä

text: E-liikkeen ja SAK:n merkitys näkyi myös työntekijäin eläkelain (TEL) voimaantulon 1962 jälkeen. Eläkekassa Tuen vakuutuskanta koostui pääosin näiden kahden tahon ottamista vakuutuksista..


title: Kansa-yhtymä

text: Kansan kehitys vauhdittui vuonna 1973 kun toimitusjohtajaksi tuli vakuutusmatemaatikko Erkki Pesonen. Jo seuraavana vuonna SAK:sta ja useimmista sen jäsenliitoista tuli Kansan osakkaita. Kansan asiakashankinnan pääkohteeksi tuli hiipuvien Osuusliikkeiden jäsenten sijaan SAK:n jäsenistö. Myöhemmin myös Työväen Urheiluliitto tuli Kansan osakkaaksi.


title: Kansa-yhtymä

text: Kansan organisaatio muutettiin 1978 yhtymämuotoiseksi. Emoyhtiöksi muodostettiin "Kansa-yhtymä Oy". Sen omistuksessa olivat Vahinkovakuutusosakeyhtiö Kansa (Vahinko-Kansa), Henkivakuutusosakeyhtiö Kansa (Henki-Kansa) sekä Eläkevakuutusosakeyhtiö Kansa (Eläke-Kansa).


title: Kansa-yhtymä

text: Kansa otti ensimmäisenä Suomessa käyttöön ns. yhdistelmävakuutukset, joissa vakuutuksenottajan koko vakuutusturva oli koottu yhdeksi kokonaisuudeksi. Tämän kehityksen päätepisteenä oli Kansan loppuvuosina markkinoille tullut Joustoturva.


title: Kansa-yhtymä

text: Voimakkaista ponnisteluista huolimatta Kansa-yhtymä pysyi varsin pienenä vakuutusyhtiöryhmänä. Esimerkiksi vahinkovakuutuksissa Kansan markkinaosuus pysyi selvästi alle 10 %:n. Lisäksi uusien vakuutustuotteiden kehittäminen osoittautui varsin kalliiksi, vaikka Kansa pysyikin pitkään 1980-luvulle erittäin vakavaraisena yhtymänä.


title: Kansa-yhtymä

text: Toimitusjohtaja Erkki Pesosen johdolla Kansa suuntautui vuodesta 1977 lähtien voimakkaasti kansainväliseen jälleenvakuutukseen. Tällöin Kansa perusti yhdessä ruotsalaisen vakuutusyhtiön Folksamin ja norjalaisen Samvirken kanssa Lontooseen yhteisen jälleenvakuutusyhtiön, Folksam UK:n. Tämän lisäksi Kansa osti osuuden Yhdysvalloissa, Illinoisissa toimineesta vakuutusyhtiöstä Evanston Illinois Companystä. Bermudalle puolestaan perustettiin Kansan ulkomaantoimintoja hoitavaksi yhtiöksi Kansa International Insurance Company Ltd. Kansan ulkomaanvakuutustoiminnan vakuutustulot nousivat voimakkaasti ja olivat vuonna 1978 jo noin 115 milj. markkaa.


title: Kansa-yhtymä

text: Ulkomaantoiminnot alkoivat tuottaa tappiota vuodesta 1982 alkaen. Tästä huolimatta toimintaa ulkomailla kasvatettiin. Tappiot johtivat lopulta vuonna 1986 Erkki Pesosen eroon toimitusjohtajan paikalta. Uudeksi toimitusjohtajaksi valittiin Matti Packalén. Myös hänen aikanaan aloitettiin riskialttiita ulkomaansijoituksia. Packalénista tuli sittemmin Alma Median toimitusjohtaja.


title: Kansa-yhtymä

text: Vuodesta 1986 lähtien ongelmia aiheutti Kansan osaksi omistama yhdysvaltalainen luottovakuutustoimintaa harjoittanut Clarendon Group Ltd. Se joutui suuriin taloudellisiin vaikeuksiin myöntämiensä lainojen perinnässä. Clarendonin tilanteen heikettyä alettiin vastuuta luotoista siirtää suoraan Vahinko-Kansalle jonka vakavaraisuus heikkeni. Uutta pääomaa jouduttiin keräämään omistajilta. Suurimmillaan Kansan jälleenvakuutuksen vastuut olivat noin 15 miljardia markkaa.


title: Kansa-yhtymä

text: Ekan ja Kansan historiikkien kirjoittajan Jorma Kallenaution arvion mukaan yhtiön kansainvälistymisen virheet johtuivat pitkälti toimitusjohtaja Erkki Pesosen hyväuskoisuudesta ja sinisilmäisyydestä. Kaikkiaan Kansan maailmanvalloituksesta tuli Ekalle noin kahden miljardin markan (vuoden 2014 rahassa noin 500 miljoonan euron) lasku.


title: Kansa-yhtymä

text: E-liikkeen taloudellisen tilan heiketessä tuli Kansasta yhä enenevässä määrin sen toiminnan rahoittaja. Vuonna 1983 perustettiin "Kantava Oy", josta tuli E-osuuskunta Ekan omistama holding-yhtiö, joka omisti Kansa-yhtymän. Tällä järjestelyllä Kansasta tuli Ekan tytäryhtiö.


title: Kansa-yhtymä

text: Kantava-konsernin perustaminen johti lopulta tilanteeseen, jossa konsernin heikosti kannattavien osien, erityisesti Ekan rahoitusvajetta paikattiin konsernin muiden yhtiöiden kassavaroista. Käytännössä tämä tarkoitti Eläke-Kansan varojen siirtoa Ekan käyttöön. Rahavarojen siirto johti tilanteeseen jossa Ekan taloudellisen tilanteen heikkeneminen vaaransi myös vakuutusyhtiöiden tulevaisuuden. Rahoitustilannetta parantaakseen Kantava pyrki myymään vahinkovakuutustoiminnan ulkomaiselle ostajalle. Nämä pitivät sekä Vahinko-Kansaa että suomalaisia vakuutusmarkkinoita ylipäätään liian pieninä.


title: Kansa-yhtymä

text: Eka hakeutui loppuvuonna 1993 yrityssaneeraukseen. Osana saneeraustoimista Vahinko-Kansa myytiin Sammolle eli nykyiselle Ifille. Vahinko-Kansa toimi aluksi tytäryhtiönä, mutta vuonna 1996 sen toiminta fuusioitiin Sampoon.


title: Kansa-yhtymä

text: Eläke-Kansa ja Henki-Kansa ajautuivat konkurssiin vuonna 1995. Eläke-Kansan vakuutuskanta jaettiin muiden suomalaisten työeläkeyhtiöiden kesken markkinaosuuksien suhteessa. Eläke-Kansan ylimmältä johdolta vaadittiin myöhemmin oikeudessa vahingonkorvauksia yrityksen omaisuuden luovuttamisesta Kantava-konsernin muille yhtiöille. Vaatimukset kuitenkin hylättiin oikeudessa.


title: Kansa-yhtymä

text: Henki-Kansa jatkaa toimintaansa konkurssipesänä ja vakuutuslainsäädännössä määriteltynä erityisenä selvityspesänä. Selvityspesä on maksanut korvauksia ja vakuutussäästöjä asiakkailleen Vakuutusvalvontaviraston suostumuksella. Korvaukset on kyetty viime vuosina maksamaan täysimääräisesti. Neuvottelut vakuutuskannan siirtämisestä johonkin muuhun henkivakuutusyhtiöön ovat edelleen käynnissä.


title: Changemaker

text: Changemaker on vuonna 2004 perustettu nuorten ja nuorten aikuisten verkosto. Se toimii Kirkon Ulkomaanavun yhteydessä ja tarjoaa vapaaehtois- ja vaikuttamistoiminnan mahdollisuuksia kehityskysymyksistä kiinnostuneille suomalaisille. Verkosto pyrkii puuttumaan köyhyyden ja epäoikeudenmukaisuuden rakenteellisiin syihin. Toiminta on alun perin lähtöisin Norjasta, missä Changemaker on toiminut vuodesta 1992 lähtien.


title: Changemaker

text: Opetusministeriö myönsi Changemakerille vuoden 2010 nuorisotyön tunnustuspalkinnon. Suomen kristillinen rauhanliike myönsi Changemaker-verkostolle vuoden 2012 rauhanpalkinnon.


title: Changemaker

text: Changemakerin tunnetuimpia tempauksia on telttakylä maaliskuussa 2005. Nuoret asuivat viikon ajan Helsingin Kiasman edessä käyttäen päivittäiseen elämiseen kaksi euroa päivässä. Tempauksen tarkoituksena oli nostaa esiin sekä muistuttaa päättäjiä ja kansalaisia siitä, että Suomi on luvannut nostaa kehitysyhteistyörahoja 0,7 prosenttiin bkt:sta vuoteen 2010 mennessä. Telttakylässä vieraili useita kansanedustajia, julkisuuden henkilöitä sekä tasavallan presidentti Tarja Halonen. Telttakylä-kampanja uusittiin Rautatientorilla vuoden 2006 keväällä.


title: Changemaker

text: Changemakerillä on useita paikallisryhmää, muun muassa Helsingissä, Espoossa, Tampereella, Jyväskylässä, Turussa, Oulussa, Seinäjoella, Kuopiossa ja Joensuussa.


title: Changemaker

text: Kansallisia Changemaker-ryhmiä on Suomen ja Norjan lisäksi Islannissa, Keniassa, Unkarissa ja Pakistanissa.


title: Changemaker

text: Changemaker jalkautuu kesällä kesäkiertueelle eli suuriin kesätapahtumiin. Verkoston kojuja on pystytetty muun muassa seuraavilla tapahtumilla: Mahdollisuuksien torit, Kirkkopäivät, Maailma kylässä -festivaalit, Lähetysjuhlat, Herättäjäjuhlat ja Maata näkyvissä -festarit.


title: Changemaker

text: Changemakerilla on vuositeemoja, joita painotetaan työssä. Teemojen ympärillä kokoontuu omia ryhmiä.


title: Assisi

text: Assisi on kaupunki Italian keskiosassa Umbrian alueella Perugian maakunnassa. Kaupungissa on arviolta 28 299 asukasta (vuonna 2015) ja sen pinta-ala on 186,9 neliökilometriä. Assisi on tunnettu 1200-luvulla eläneen Franciscus Assisilaisen kotikaupunkina. Kaupunki on perustettu Monte Subasion rinteelle.


title: Assisi

text: Assisi sijaitsee Perugia–Foligno–Rooma-rautatien varrella, Perugian ja Folignon välillä. Assisi on myös E45-tien varrella Perugian ja Folignon välisellä jaksolla. Lähin lentokenttä on Perugiassa.


title: Assisi

text: Assisissa on runsaasti historiallisia nähtävyyksiä. Pyhän Fransiskuksen basilika ja muut fransiskaanikohteet ovat maailmanperintöluettelossa. Vähän matkan päässä kaupungista sijaitsee Eremo delle Carcerin erakkoluostari ja ylhäällä vuorella kaupungin yläpuolella on suuri linna, "Rocca Maggiore".


title: Assisi

text: Greccion seimi lähellä Assisia on tunnettu pyhiinvaelluskohde.


title: Assisi

text: Assisin kunnassa olevassa Petrignanossa avattiin 7.6.2014 Jarno Saarisen puisto hänen muistokseen.


title: Dimetyylikarbonaatti

text: Dimetyylikarbonaatti on orgaaninen yhdiste (karbonaatti), joka on huoneenlämmössä (20 °C) olomuodoltaan väritöntä nestettä, jolla on tunnusomainen haju. Sen kemiallinen kaava on CHO ja rakennekaava CHOCOOCH.


title: Dimetyylikarbonaatti

text: Dimetyylikarbonaatin moolimassa on 90,08 g/mol, sulamispiste 3 °C, kiehumispiste 90 °C, suhteellinen tiheys 1,07 g/cm (vesi = 1,0 g/cm), leimahduspiste 18 °C o.c., itsesyttymislämpötila 458 °C ja CAS-numero 616-38-6. Dimetyylikarbonaatti ei liukene veteen.


title: Dimetyylikarbonaatti

text: Lyhytaikainen altistuminen höyrylle ärsyttää silmiä.


title: Transjoik

text: Transjoik on norjalainen yhtye, joka perustettiin Trondheimissa vuonna 1992. Yhtye soittaa jazzia ja saamelaista musiikkia. Sitä luonnehditaan usein ambient-, techno- ja trance-musiikkia soittavaksi yhtyeeksi, joka myös joikaa jonkin verran. Sen musiikki luokitellaan siksi yleensä maailmanmusiikiksi. Yhtyeen alkuperäinen nimi oli Frode Fjellheim Jazzjoik Ensemble.


title: Saturday Night Fever (soundtrack)

text: Saturday Night Fever: The Original Movie Sound Track on vuonna 1977 julkaistu "samannimisen elokuvan" soundtrack-albumi.


title: Saturday Night Fever (soundtrack)

text: Albumi oli aikoinaan maailman kaikkien aikojen myydyin, kunnes Michael Jacksonin "Thriller" ohitti sen 1980-luvun puolivälissä. "Saturday Night Fever" piti kärkipaikkaa Yhdysvaltain Billboard 200 -listalla lähes puoli vuotta; tammikuusta heinäkuuhun 1978. Levy palkittiin myös vuoden albumin Grammyllä.


title: Saturday Night Fever (soundtrack)

text: Myös monet albumin kappaleista saavuttivat kaupallista menestystä. Parhaiten menestyivät Bee Gees -yhtyeen kappaleet, joista ”Night Fever” oli Billboard Hot 100 -singlelistan kärjessä kahdeksan viikkoa keväällä 1978. ”How Deep Is Your Love” oli listaykkösenä kolme viikkoa vuodenvaihteessa 1977–78 ja ”Stayin' Alive” nousi kärkeen vuonna 1978. Lisäksi ”Jive Talkin'” oli ollut Yhdysvaltain listaykkönen jo vuonna 1975. Kaikkiaan joulun 1977 ja toukokuun puolivälin 1978 välisenä aikana jokin Bee Gees -kappale oli listan kärjessä 15 viikkoa 20:stä. Kun ”Night Fever” lopulta putosi piikkipaikalta keväällä 1978, nousi tilalle kärkeen Bee Gees -jäsenten kirjoittama ja Yvonne Ellimanin tulkitsema ”If I Can't Have You”.


title: Saturday Night Fever (soundtrack)

text: Albumilta löytyi myös pienempiä hittejä. Tavaresin ”More Than a Woman” (Bee Gees -jäsenten kirjoittama) pääsi Britanniassa Top 10:een ja Yhdysvalloissa Top 40:een. The Trammpsin ”Disco Inferno” oli molemmissa maissa Top 20 -hitti. Walter Murphy saavutti Yhdysvalloissa sijan 5 Ludwig van Beethovenin 5. sinfoniaan perustuneella disko-sovituksella ”A Fifth of Beethoven”. Myös Kool & the Gangin ”Open Sesame” sekä KC and the Sunshine Bandin ”Boogie Shoes” nousivat Yhdysvaltain Billboard-listalle.


title: Saturday Night Fever (soundtrack)

text:
A-puoli
B-puoli


title: Saturday Night Fever (soundtrack)

text: LP 1LP 2


title: Ipswichin sarjamurhaaja

text:
Ipswichin sarjamurhaajan uhriksi joutui vuonna 2006 viisi naista Itä-Angliassa, Englannissa. Kaikki viisi naista toimivat prostituoituina. Steven Gerald James Wright (synt. 1958) todettiin syylliseksi tekoihin.Englannin poliisi otti 18. joulukuuta 2006 Itä-Englannissa, Felixstowen satamakaupungissa kiinni Tom Stephens -nimisen miehen epäiltynä surmista. Tiistaina 19. joulukuuta uutisoitiin toisen pidätyksen tapahtuneen. Poliisi pidätti 48-vuotiaan rekkakuskin Stephen Wrightin kotoaan Ipswichistä. Mediassa esitettiin spekulaatioita useammasta murhaajasta sekä ensimmäisen pidätetyn mahdollisesti lavastaneensa itsensä murhaajaksi.
Poliisi vapautti Tom Stephensin ja nosti Stephen Wrightia vastaan syytteet viidestä murhasta. Wright kiisti syytteet loppuun asti.


title: Ipswichin sarjamurhaaja

text: Oikeudenkäynti häntä vastaan käynnistyi 14. tammikuuta 2008. 21. helmikuuta oikeus totesi Wrightin syylliseksi kaikkiin syytekohtiin. Wright tuomittiin elinkautiseen vankeuteen eikä hänellä ole mahdollisuutta päästä ehdonalaiseen.


title: Philip Johan von Strahlenberg

text: Philip Johan von Strahlenberg (syntyään Tabbert; 1676 Stralsund – 1747 Fröllinge) oli ruotsalainen upseeri ja maantieteilijä, joka työskenteli Venäjällä. Tabbert meni nuorena Ruotsin armeijan palvelukseen ja hänet ylennettiin kapteeniksi 1703. Vuonna 1707 hänet aateloitiin, jolloin hän otti nimen von Strahlenberg.


title: Philip Johan von Strahlenberg

text: von Strahlenberg osallistui suureen Pohjan sotaan ja joutui Pultavan taistelussa venäläisten vangiksi vuonna 1709. Hänet lähetettiin sotavankina Siperian Tobolskiin, jossa hän eli vuodet 1711–1721. Tuona aikana hän tutki Siperian maantiedettä ja paikallisten alkuperäiskansojen tapoja, kieliä ja antropologiaa. von Strahlenberg palasi Ruotsiin vuonna 1722 ja julkaisi tutkimustuloksensa kahdessa kirjassa. Niistä jälkimmäinen, vuonna 1730 julkaistu "Das Nord- und Östliche Theil von Europa und Asia", sisältää runsaasti von Strahlenbergin itse piirtämiä Venäjän karttoja. Kirjat kuvaavat myös yksityiskohtaisesti tataarien, jakuuttien, tšuvassien, Krimin tataarien, uzbekkien, baškiirien, kirgiisien ja mongolien kieliä ja tapoja. Kuvatessaan Siperian alkuperäiskansojen rituaaleja hän havaitsi näiden käyttävän šamanistisissa menoissaan kärpässientä.


title: Philip Johan von Strahlenberg

text: Hänet haudattiin Getingen hautausmaalle, Hallandiin.


title: Tønsberg

text: Tønsberg on Vestfoldin läänin pääkaupunki Norjassa. Vuonna 2005 muidenkin kuntien alueelle ulottuvassa kaupunkitaajamassa oli 45 447 asukasta, mikä teki siitä Norjan kymmenenneksi suurimman taajaman. Itse Tønsbergin kaupungissa asukkaita on tammikuun 2013 väestönlaskennan mukaan 41 239, mikä tekee kunnasta asukasluvulla mitattuna Norjan 21. suurimman. Kaupungin elinkeinoelämä kietoutuu sataman ja merenkulun ympärille. Siellä on telakoita, konepajoja, paperitehtaita, nahkateollisuutta ja panimo.


title: Tønsberg

text: Snorri Sturlusonin mukaan Tønsberg on perustettu ennen Hafrsfjordin taistelua noin 872. Tieto on kyseenalainen, mutta jos se olisi totta, Tønsberg olisi Norjan vanhin kaupunki – vanhempi kuin valtio itse, jonka katsotaan tulleen perustetuksi tuossa taistelussa.


title: Tønsberg

text: Varmempien lähteiden mukaan Haakon Haakoninpoika rakensi Tønsbergiin linnoituksen 1200-luvulla. Kaupunki tuhoutui pahoin tulipalossa vuonna 1536, mutta säilytti asemansa yhtenä Norjan merkittävimmistä satamakaupungeista.


title: Tønsberg

text: Tønsberg on Joensuun ystävyyskaupunki.


title: Piazza del Campo

text: Piazza del Campo on Italiassa sijaitsevan Sienan merkittävin aukio. Se on simpukankuoren muotoinen ja yhdistää symbolisesti kolmen kukkulaa, joille kaupunki on perustettu. Piazza del Campo on yksi Euroopan suurimmista keskiaikaisista aukioista – kaupungin koko aikuisväestö mahtuu sille yhä samanaikaisesti. Palazzo Pubblicon ja "palazzi signorilien" lisäksi aukiota reunustaa Torre del Mangia.


title: Piazza del Campo

text:
Aukion kohdalla oli markkinapaikka jo ennen 1200-lukua. Sienassa on saattanut olla aikaisempia etruskien asutuskeskuksia, mutta kaupunki ei ollut Rooman valtakunnan kaudella merkittävä, eikä aukio sijaitsekaan roomalaisen forumin paikalla, toisin kuin usein on ehdotettu. Paikka sijaitsee loivalla rinteellä kolmen Sienan muodostaneen kukkula-asutuksen, Castellaren, San Martinon ja Camollian välissä. Se päällystettiin vuosina 1327–1349 kalanruotokuvioisella punatiilellä ja yhdeksällä Palazzo Pubblicosta, tasavallan julkisen elämän keskuksesta, lähtevällä travertiinista tehdyllä linjalla. Näin julkinen hallinto yhdistyy symbolisesti Sienaa vuosina 1292–1355 hallinneeseen "yhdeksän komiteaan" ("Noveschi"). Piazzalta lähtee säteittäisesti yksitöistä kapeaa katua.
Sansedonin, Piccolominin ja Saracinin palatsit ("Palazzi signorili"), jotka reunustavat aukiota, ovat saman korkuisia erotuksena aikaisemmista tornitaloista, joita voi yhä nähdä San Gimignanossa. Näiden myöhäisgoottilaisten rakennusten yhtenäinen ulkonäkö johtuu suureksi osaksi niissä käytettyjen tiilien yhdenmukaisuudesta; tiilenvalmistus oli kunnan yksinoikeus, ja se piti huolta standardeista.